text:
Dios Tata awe nos ta desea di solicita Bo ayudo amoroso pa tur nos encuentro cu nos prohimo por desaroya den paz y bou e gracia di Bo compania. Solamente Abo ta esun cu por duna nos forza pa sa di hiba nos bida di forma corecto. Nos ta desea di comprende cu apesar di nos debilidadnan, nos por conta cu Bo bendicion cu por yuda cada un di nos vence e dificultadnan y pa forza nos den duna e mihor di nos parti den cada circunstancia. Nos ta pidi Bo sigui duna nos sentido na nos historia personal y pa no laga cu niun hende kita e gana for di nos pa haci semper loke ta bon. Nos ta confia den Bo poder infinito, den Bo proteccion sobrenatural. Mescos cu awe Bo ta bisa nos den Bo Palabra cu Bo a cura e suegra di Simon cu tawata tin keintura hopi halto y tambe Bo tawata pone man riba e enfermonan y nan tawata cura.
( Luc.4,38-44) Nos ta roga Bo pa cura nos tambe di tur sorto di enfermedad cu nos por tin. Abo ta e Dokter ariba tur Dokter y Bo tin poder ariba tur malesa. Abo por haci lo imposibel bira posibel. Huy cu tur enfermedad na alma, curpa, mente y spirito den nomber di Cristo Hesus di Nazaret. Nos ta confia den un milager den nos bida.  Amen y amen.


c: text/html

text:
ORANJESTAD(AAN):– For di dia di instalacion di Gabinete Mike Eman, un di e prioridadnan tabata pa yuda pueblo di Aruba recupera nan poder di compra y pa asina Aruba garantisa crecemento economico di Aruba. “Awe nos por mira den relatonan di institutonan oficial manera Banco Central di Aruba cu plan di estimulo economico di Gobierno di Aruba ta logrando su meta di trece e economia di Aruba bek ariba pia,” segun e titular di Finanza Publico ing. Mike de Meza.
Den nan comunicado Banco Central di Aruba ta mustra claramente cu indicadornan economico ta duna señalnan di un mehoransa continuo. “Ora cu nos a tuma rienda over di Aruba, nos tabata meymey di un recesion cu un contraccion economico di 14%, cu ta casi tres biaha mas hopi cu e caida economico cu Hulanda a haya su mes aden.”
E titular ta sigui splica cu e desempleo tabata pasa un 10%, y cu inversionnan priva tabata hopi abou y e intencionnan pa inverti tabata hopi zwak. Gobierno a prepara un plan di inversion di casi 700 miyon di florin cu ta encera renobacion di nos infrastructura, centronan di ciudad y barionan.
Awe na 2011 nos por mira cu Aruba ta riba un bon direccion unda cu inversionnan ta wordo haci no solamente door di Gobierno pero tambe pa e sector priva. Esaki automaticamente ta yuda cu awe nos por papia di un desempleo cu ta bahando.
“Na aña 2009 e desempleo na Aruba a yega un piek di 10%, unda cu awe nos por constata cu desempleo a baha y ta sigui baha”, minister De Meza a enfatisa. Asina por mira tambe basa ariba e cifranan presenta pa nos oficina di estadistica cu den e prome kwartaal di aña 2011 Aruba a importa 535 miyon florin cu ta indica un aumento di 30.8%.
Cu e cifranan aki nos por conclui cu nos economia ta mehorando substancialmente. “Aruba ta sigur ariba un bon caminda”, segun minister di Finanza. “Nos lo sigui traha pa yega na solucionnan structural.” Tambe e titular a papia di un crecemento substancial den nos sector turistico cu ta alrededor di 6%.
Hunto cu tur esaki Gabinete Mike Eman ta trahando ariba e cambio di tecnologia pa un tecnologia di energia alternativo. Gobierno como alivio pa e pueblo di Aruba ta trahando riba e proyectonan pa cambia WEB Aruba NV di e uzo di fuel oil pa e uzo di gas pa aña 2012.
Ademas lo redobla e capacidad di molinanan di biento. E maneho di energia di Gabinete Mike Eman tin como fin di reduci e gastonan di produccion di awa y coriente. “Esaki lo resulta den un reduccion den gastonan di operacion di compania, mehoracion di poder di compra di nos ciudadanonan y tambe un impulso positivo pa nos economia”, minister De Meza a conclui.

robotstxt: allowed

filter: keep


text:
Por spera accion un ora pa otro debi na malcontento
ORANJESTAD (AAN): Pa algun tempo caba si no ta luna y hasta aña caba tin problema personal na KIA. Diferente director a bin y bay e situacion a keda mesun cos. Practicamente tur weekend cu scarcedad di personal e instituto ta haye ta funciona sin e cantidad di personal cu KIA ta exigi.
No ta exclui cu por spera un ora pa otro un “walk out”. Debi cu esnan cual ta cumpli cu nan deber no por wanta e presion mas. Ademas ta iresponsable cu KIA ta opera bao di su capacidad.
Aparentemente net na final di siman tin ta reporta cu nan ta malo. No ta exclui cu posiblemente ta debi di presion di trabao.
No ta awor esaki problema aki ta andando y keto bay no tin y no a haya oido y tampoco solucion. E ta un peliger y iresponsabel cu KIA ta funciona bao di su capacidad. Manera ta conoci tin basta problema grandi entre presonan y na diferente ocacion a tuma lugar confrontacion serio y hasta obheto traha a wordo usa como arma pa enfrenta otro.
Cu urgencia mester a transporta preso pa Dr. Horacio Oduber Hospital. Den pasado caba hasta preso a wordo haya morto den cel. Awor cu tin un otro minister di justicia cu lo bay studia con pa soluciona e problematico cu ta reina pa bastante aña caba. Entre otro director a bin director a bay.
Ta manera “STAGE” nan lo bay core na e Korectie Instituut Aruba conoci como “KIA”. Esaki ta e departamento di gobierno cu ta tin asina tanto director cu a “Drenta” y “Sali” bay na “Careda”.


text:
Tio Ali
Tio Ali, un hende ku a bira hopi importante den bida di e hendenan mas importante na mundu, ku ta nos muchanan. I e aña aki ta hasi 20 aña ku muchanan tin nan Tio Ali. Si, dia 12 di Mei 2014 a kumpli 20 aña ku Alvin Inecia a lansa e personage Tio Ali. Un lokutor a puntra Alvin den un entrevista ta dikon e tambe ta usa Tio. E tabata haña ku ya tin hopi hende ta usa Tio kaba. E kontesta di Alvin tabata ku e palabra Tio ta un muestra di rèspèt di un mucha pa un mayor. Meskos ku ta e kaso ku Tanchi. Pero e motibu prinsipal pa usa Tio ta pasobra un Tio ta e persona mas serka di mama o tata di un mucha. Kasi e mes tabata tata di e yu ei.
Esei ta hasi Tio un persona di konfiansa pa un mucha. I esei Tio Ali a bira tambe, un persona di konfiansa pa muchanan.
E promé lema di Tio Ali tabata: “Entretenimentu Edukativo i Dibertido pa mucha”.
E lema di awendia ta: “Tio Ali ta Entretené pa Eduká”. I e ta hasi esaki ku Kuenta, Rima, Ritmo, Poesia, i Kantika kombiná ku movement den kua e ta siña muchanan i algun bia e mayor tambe kiko ta Norma i Balor. Ta masha importante pa nos yunan ta na altura di esaki for di chikí. Ta pesei na lugá di pone fiesta Tio Ali a pone Un Siman di Balor. Un siman pa tur hende pone atenshon na balornan manera, Rèspèt, Amor, Kompartí, Perseverá, Pasenshi, Konfiansa, Yuda, Duna, Komprondé i algun Balor mas. Na Aruba tambe Biblioteka Nashonal a partisipá na e proyekto aki. E plan di futuro ta pa Gobièrnu dekretá “Un Siman di Balor” ofisial.
Pa loke ta trata KBF Tio Ali ta sumamente kontentu i agradesido di por partisipá un bia mas pasobra asina Tio Ali ta haña chèns di selebrá su 20 aña ku e muchanan di Aruba tambe ku a Bendishoné ku hopi Kariño, hopi Amor i hopi Rèspèt. Anto pa kaba di tenta Tio Ali e Tema di e aña aki ta Fiesta. Fiesta ta e evento kaminda Tio Ali a topa mas tantu bia ku e muchanan na Kòrsou i na Boneiru. Na Aruba Tio Ali no a bin toka pa un fiesta di mucha ainda. Pero despues di e KBF aki si Tio Ali lo hasi esfuerso pa esei tuma lugá.
E aña aki dia 17 di augùstes, dia di Lucha pa Libertat na Kòrsou, Tio Ali a risibí un Homenage serka e organisashon Famia Parenchi ku ta un Grupo di Famia ku tin 28 aña ta reuní tur aña. Miembronan konosí di e famia den ramo artístiko ta sr. Rudy Plaate i Izaline Callister. Tio Ali ta kere ku kada un bia ku e risibí un rekonosimentu, ta Dios ta bisé: “Bo ta bai bon Mi yu, sigui asina”. I ta esei ta intenshon di Tio Ali. Semper Bai Dilanti ku Alegria i Positivismo.
Danki na Biblioteka Nashonal i tur e Kolaboradónan ku a lagaTio Ali sinti semper manera un Rei. Danki tambe na tur e koleganan di Aruba ku a risibí Tio Ali ku brasa i kurason habrí. Danki pasobra si Tio Ali a nifiká algu den e 20 añanan ku a pasa ta danki na boso tambe. Dios Bendishoná Aruba.


text:
Minister di Relacionnan Exterior, Bert Koenders ta na Aruba unda el a reuni cu e tres Prome Ministernan di Reino, Koeiman di Corsou, Marlin di Sint Maarten y Eman di Aruba.
Tabata un reunion cu a dura casi henter e dia unda varios topico a haya atencion y tambe unda palabracionnan a wordo haci.
Den oranan di atardi e tres Prome Ministernan y Minister Bert Koenders a tene un conferencia di prensa pa informa pueblo kico a wordo discuti.
Den un entrevista cu a sigui Minister Koenders a bisa cu durante e ultimo dos aña y mey e tabatin hopi encuentro cu Prome Minister Mike Eman y nan semper tabata hopi positivo. “Nos a traha hopi hunto pa fortifica e perfil di Reino den mundo.
Hunto nos a echt traha duro y estrecho den e campaña pa logra e asiento den Conseho di Seguridad di Nacionnan Uni.
Esaki tabata algo importante, no solamente pasobra ta trata di Conseho di Seguridad, pero sigur pasobra esaki ta un branding pa Aruba y e bentahanan economico p’e isla.
Hende sa awor unda Aruba ta situa y hende sa tambe cu Aruba ta wordo representa den Conseho di Seguridad di Nacionnan Uni.”
Koenders a bisa cu ora ta trata di e temanan importante di e tempo aki, manera energia, transicion y henter e asunto di estadonan isleño cu tin hopi problema pa haya fondo, pa haya credito, pero dor di un campaña fuerte cu e hunto cu Eman a hiba pa logra e asiento, Koenders ta convenci cu Aruba ta riba mapa mundial den forma skerpi.
“Esaki sin duda ta bon p’e bentahanan economico y politico.”
Koenders a enfatisa cu actualmente mundo a bira un lugar peligroso y instabil.
“Pero mi kier pone enfasis tambe cu nos, tanto Hulanda como Aruba, tin hopi oportunidad economico awor, sigur den Latino-America.
Pero, nos ta confronta tambe peligernan, manera migracion, droga y instablidad di paisnan cu ta rondona nos, na cierto haltura un pais manera Venezuela.
Bon kier tin influencia riba paisnan asina y bo kier tambe pa resto di mundo sa cu abo t’esun cu tin e influencia ey.
Esey ta nifica cu e tema ‘Paz y Seguridad’ di tur e problemanan cu tin, bo tin mas grip riba nan. Esey ta loke nos ta bay enfoca riba dje cu nos asiento den Conseho di Seguridad.”
Bert Koenders no ta kere cu introduccion di visa lo frena e migracion for di Venezuela. E ta pensa cu tin varios otro posibilidad pa para e migracion aki.
“Tin hopi otro posibilidad pa controla ken ta drenta y sali di bo pais. E por t’e control riba bo aeropuerto, por haci uzo di un sistema di pre-clearance, tambe por haci uzo di e sistema di ESTA unda via internet e persona ta indica di kier biaha pa Aruba of Hulanda y asina por haci checknan adelanta.
Bo no mester kita ningun posibilidad. Importante t’e seguridad di nos ciudadanonan.”


text:
ORANJESTAD(AAN): Directie Volksgezondheid (DVG) a tene un conferencia di prensa Diahuebs, relaciona cu e yamadanan y pregunta cu nan a ricibi for di prensa, rond di e malesa Gele Koorts, conoci tambe como Yellow Fever of Keintura Geel.
Consehero di Comunicacion di DVG Ichelle Simon a splica cu e preguntanan a bin, pasobra den periodo di vakantie hopi hende tin e custumber di viaha y tin algun region cu ta keda confronta cu e virus di Gele Koorts.
E ta un malesa viral hemoragico, cu ta wordo transmiti door di un pica di e sangura (Aedes Aegypti).
El a sigui bisa cu na Aruba te ainda no tin caso di Gele Koorts.
“Ta importante si pa pone enfasis cu si abo viaha na un di e paisnan cu si tin e virus y bo bin Aruba cu e virus, e por wordo transmiti pa otro ciudadano, si un sangura picabo y despues pica otro hende”.
“Esaki e ora ey por bira un problema hopi serio pa nos pais”, segun Simon.
El a sigui bisa cu e virus tin cu wordo tuma basta serio, mirando cu e sintomanan den mayoria caso ta inclui keintura, calafrio, falta di apetit, sacamento, mareo, dolor muscular y dolor di cabez.
Tur e sintomanan aki por keda cubo te cu alrededor di 4 dia.
Simon a indica cu te hasta por tin casonan fatal.
El a menciona e region y paisnan unda cu bo tin cu tene extra cautela, esta America Central y Zuid America y pa ta mas exacto Argentina, Bolivia, Brazil, Colombia, Ecuador, French Guyana, Guyana, Panama, Paraguay, Peru, Suriname, Trinidad & Tobago y Venezuela.
Banda di esaki, mester ta hopi cauteloso tambe na Africa, esta den e paisnan Angola, Burkina Faso, Burundi, Cameroon, Central African Republic, Tsjaad, Congo, Republica Democratico di Congo, Costa di Marfil, Etiopia, Ghana, Gabon, Gambia, Guinea, Guinea Bissau, Kenya, Liberia, Mali, Mauretania, Nigeria, Niger, Senegal, Siera Leone, South Sudan, Sudan, Togo y Uganda.
“Si bo ta viaha pa un di e lugarnan aki, nos kier pidi bo pa por fabor sea conciente y pasa tuma un vacuna contra Gele Koorts na Dienst Besmettelijke Ziekte (DBZ)”., segun Simon.


text:
ORANJESTAD – Cu mehoracion di servicio na cliente den mente, departamento di impuesto diaranson a anuncia cu Aruba Bank a keda cla cu e rekisito nan pa online payment di tur servicio cu departamento di impuesto ta ofrece. Directora di e departamento, Luenne Gomez-Pieters tabata contento pa por a haci e anuncio aki. Pa clientenan di e departamento, fuera di pago online di antes, aworaki e ta un sistema mas structura unda cu por duna tur informacion adicional tocante e pago. Algo cu tabata necesario pa facilita departamento di impuesto su administracion.
ADMINISTRACION
Segun Gomez, cu e cambio aki e ta duna e departamento un alivio grandi na e clientenan cu ta paga. Despues di diferente reunion den grupo di trabou, a delinea cu e banco en cuestion, e rekisitonan necesario y con e departamento kier wak esaki den futuro. “Awe nos ta launch e online payment system, caminda cu e cliente por haya un ‘drop down’ (lista di opcion riba e sistema) di tur e impuestonan cu por paga via e sistema online di banco. Por pone te hasta un persoonsnummer, un betalings kenmerk y e suma cu ta wordo paga” Gomez a sigui bisa. Aruba Bank ta e prome banco cu a keda cla y e otronan ta den proceso pa keda cla.
TEMPO
Mientras cu ideal lo tabata cu e sistema ta opera den real time, esta manera cu bo transferi e placa e ta yega riba e cuenta di departamento di impuesto, e ta un adelanto grandi. Mester tene na cuenta si, cu unabez cu un persona usa e servicio, e ta dura un pa dos dia di tempo pa e departamento por registra e pago, y ta dura algun dia mas prome cu e persona por ricibi su comprobante, y of p.e. sticker di number di auto den e caso specifico ey.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
Diabierna dia 1 di September a celebra Dia di Prensa aki na Aruba y Aruba Bank a pasa cerca diferente miembro di prensa p’asina duna un regalo bunita.
Tambe a bin cu e oportunidad pa un miembro di prensa gana un pasashi pa New York City.
E fabuloso locutor Julissa “Julie Julie” Margarita a bira ganado di e pasashi y lo disfruta di un par di dia na New York City.
Pa por a saca afo kende lo a gana e premio unico aki, cada miembro di prensa mester a saca un potret cu nan regalo y pone esaki riba Facebook. Nan mester a laga nan siguidonan sa con nan trabao den prensa ta haci un diferencia den comunidad. Mester a haci uzo di e hashtag #ABPressDay y share e potret. E miembro di prensa cu mas “likes & shares” lo a gana e biahe pa New York City, unda cu Julie Julie a bay cu e premio unico aki.
Julie Julie a haya 1002 likes, 146 shares y 73 comment. E a gradici tur persona cu a like, share y comment pa yud’e gana e premio di pasashi pa New York City. Representante di Aruba Bank a haci entrega di e premio na Julie Julie, kende tabata feliz di a gana e premio.


text: Djadumingu 10 di sèptèmber 2017, alrededor di 17.13 or, Sentral di Polis a risibí notifikashon ku na Belvederestraat lo tin un bringamentu i ku tin persona heridá. Un unidat polisial ku a yega na e sitio no a topa ku esnan ku ta enbolbí den e bringamentu. For di un investigashon ku polis a hasi a resultá ku dos amigu tabata sintá dilanti un snèk na Belvederestraat. Dado momentu un di e hòmbernan aki a bai kumpra kos den e snèk i a surgi un diskushon i bringamentu ku hòmber(2) ku tabata den e establesimentu. Durante di e bringamentu aki e hòmber (2) a kòrta e hòmber (1) den kara i tambe a agredí e amigu di hòmber (1) ku tabata sintá pafó i a kòrta e tambe den kara. Ku un pikòp e dos viktimanan a keda transportá pa poliklínika di SEHOS pa tratamentu médiko. Departamentu di Reshèrshi ta kontinuá ku e investigashon.


text:
WILLEMSTAD – Tur cos ta indicá cu nos gobernantenan actual y futuro gobernantenan mester tin nan carson bon fahá y pará cu dos pia riba tera pa nos por sobrepasá e periodo di gobernacion cu nos t’aden y e futuro periodonan di gobernacion.
Esey ta pa varios motibo, pero principalmente pa motibo cu posiblemente e aña aki te ultimo aña cu Hulanda ta pone fondo disponibel pa tur sorto di proyecto cu Corsou ta entamá y cu ta drenta via di e canalnan cu Hulanda a crea pa canalisá placa pa desaroyo.
Pa cuminsa, mester waya un biento mas democratico den e relacion entre e partinan di Reino Hulandes.
Pero mas democracia ta nificá tambe mas responsabilidad y si tira bista atras sigur e ultimo 6 añanan, e responsabilidad aki tabata simplemente un rataplan.
Tanto coalicion di Gobierno den tanto aña y un instabilidad di otro mundo cu a pone cu economia di Corsou ta den un pos profundo y situacion social den casnan di famia ta cos di grita.
Un di e fundeshinan di bon situacion economico y social ta enseñansa, pero sindicato di enseñansa tin laga nos yam’é, e machete di Damocles, ta cologá riba cabes di Gobierno, pasobra Enseñansa tabata e yiu di afó di tur e Gobièrnonan cu a sinta for di 10-10-10.
Politiconan na Corsou y Sint Maarten ta pidiendo pa cambia Leynan di Consenso y nan kier tin mas di bisa den nos mes paisnan.
Tantu Aruba como Corsou kier un Reino mas activo y mas consistente caminda tur pais ta sinti cu nan ta forma parti di Reino y no parti di e orkesta cu Hulanda como dirigente.
Si para un rato y pone tur cos den contexto, e desigualdad entre paisnan di Reino lo crece y esey ta inaceptabel. Specialmente pe pueblonan y nan derecho di tin oportunidad igual.
Manera e situacion ta awor’aki claramente no tin derecho igual.
Por ehèmpel e Boneriano no tin mes derecho cu un macamba y ni mes tanto cu un Curasoleño.
E falta di igualdad aki ta manera un bòm bou di trono di Reino.
Pa Reino florecé na lugar di keda stancá, mester inverti den desaroyo social, den enseñansa, den cultura, den crea cupo di trabou y salubridad. No un aña so, pero pa hopi aña benidero.
Den e contexto aki tabata interesante pa tende un miembro di Cas Real Hulandes recomendá politiconan pa siña mas di mucha, pasobra nan ta mas creativo ora nan asercá un proyecto.
Nan no ta pegá den tradicion y nan ta mira cos diferente.
Talbes ta for di wowo di un mucha politiconan mester mira con Reino tin cu funcioná.
E gòlpi duro mes a bin ora cu a anunciá cu e paisnan autónomo den Reino mester hala faha mara pasobra e cranchi di placa ta bay sera.
Y peór ainda, e placa cu a inverti den cantidad di proyecto no a duna e resultado deseá specialmente riba tereno di seguridad personal y combati criminalidad.
Esey a sali na cla ora cu Controlaria Hulandes a midi kico tanto placa a producí y e resultado tabata decepcionante.
Pero awor t’e paisnan autónomo mes tin cu pone e placa riba mesa, pasobra esey tabata e palabracion.
Specialmente riba tereno di e cadena hudicial caminda Aruba tin un bentaha riba e otro islanan, pasobra nan cadena hudicial ta funcioná mihor cu na Corsou.
Un ehèmpel ta cu prizon na Corsou y Sint Maarten ta un rotzooi apesar di tanto placa cu a inverti den nan.
En cambio maneho di Cuerpo Policial na Sint Maarten a drecha, pero na Corsou e ta malamente bruhá.


text:
Jesseline Berg desplegando un trabou excelente na El Salvador pa e certamen Festival de Las Americas 2013 Awe nochi lo ta e gran final den e teatro fepade ARUBA su representante na Festival de las Americas , Srta Jesseline Berg ta hacienda un trabou excelente na El Salvador . Continue reading
FERIA EQUINO 18 DI MAART DIA 9 Y 10 PA FLORALINA
FERIA EQUINO 18 DI MAART DIA 9 Y 10 PA FLORALINA E prome feria di cabai di anja 2013 ta ser dedica na nos Dia Nacional y OCA a fiha cu e feria equino ta tuma lugar riba dia 9 y 10 di Maart na Villa Floralina na Moko. E miembronan a keda invita pa tuma parti na e dia di inscripcion pa e competencia, Diabierne dia prome di Maart di 8’or pa 9:30 di anochi na Rancho La Ponderosa. Continue reading
Operation street legal ta continua Diasabra awor
Despues cu siman pasa e operacion street legal a ranca sali cu nan schedule pa 2013, e siman aki un biaha mas cos lo ta hot riba pista di Palo Marga. Durante e ultimo evento di street legal e resultadonan a keda como lo siguiente: STREET LEGAL AUTO: 1. Michael Croeze 2. Junior Tromp STREET LEGAL BIKE: 1. Jason Angela Continue reading


text:
ELECCION DI REINANAN Entrante diaranson 15 di mei 2013 inscripcion pa participacion pa tur e eleccionnan di reina ta habri oficialmente. Riba diasabra 8 di juni 2013 e prome candidata pa reina hubenil a inscribi pa formalisa su participacion pa Aruba su di 51 eleccion di Reina Hubenil di Aruba. Oranjestad su candidata ta e prome cu a inscribi y ya caba e ta trahando cu su team pa asina haci un bunita presentacion durante eleccion hubenil 2014. Continue reading
Category Archives: Carnival
Rey Momo ta informa e comunidad carnavalesco
INFORMACION DI E CELEBRACION DI CARNAVAL DI DIAMANTA Rey momo ta informa e comunidad carnavalesco di Aruba riba e siguiente informacionnan di suma importancia. Ya caba preparacionnan ta den full swing pa loke ta trata e celebracion di diamanta cu Pais Aruba lo celebra na 2014. Diferente comisionnan di SAC ya caba ta trahando pa simannan caba. Tambe gruponan di carnaval tin nan carnavalistanan activo cu preparacion y trabounan pa e gran celebracion. Continue reading
Reunion di Comishon di Tumba Festival Aruba
Pa medio di esaki Comishon di Tumba Festival Aruba ta invita tur cantante, musico, arreglista, compostornan pa asisti na un reunion di evaluacion pa loke ta trata Tumba Festival Aruba 2013 y por delibera pa e Tumba Festival Aruba 2014. E reunion lo tuma luga riba, Diamars, 23 April, 2013 pa 7:30pm na oficina di S.A.C na Pedro Gallegostraat -Dakota. Bo(so) presencia lo ta altamente aprecia y di e forma aki engrandece nos Tumba Festival.


text:
Aserca Airlines a inougurá buelo pa Kòrsou
WILLEMSTAD- 25 di mei 2016 – Entrante 25 di mei Aserca Airlines a kuminsá ku buelo 3 biaha pa siman riba djarason, djabièrnè i djadumingu entre Venezuela i Kòrsou. Na yegada di e buelo a hiba palabra Presidente di Aserca Airlines, sr. Luis Herrera, Kònsùl General di Venezuela, sra. Marisol Gutiérrez de Almeida, Manager di Merkadeo pa Sur Amérika di Ofisina di Turismo di Kòrsou (CTB), sr. Muryad de Bruin i representante di CTB na Venezuela, sr. Marco Leal.
Riba e buelo inougural e Presidente di Aserca Airlines, sr. Luis Herrera a keda kompaña pa Direktor Komersial, Luis Avila, Direktor di Aeropuerto, sr. Ivan Orta, representante di INAC, sr. Ricardo Arvelo, representante di CTB na Venezuela i representantenan di medio di komunikashon na Venezuela; La Parilla, El Nacional i El Tiempo.
E buelo lo ser efektuá riba djarason, djabièrnè i djadumingu.
Aserca Airlines lo usa un MD 82/MD 83 ku un kapasidat di 165 stul. Bon Bini na Aserca Airlines!


text:
Orashon di dia 4 october 2017
Awe Iglesia ta celebra e memoria di San Fracisco di Asis, fundador di e Franciscanonan. E la nace na Italia y tawata yiu di un comerciante rico. E la hiba su hubentud y adolecencia despreocupa. Ora e tawata tin 20 aña e la tuma parti na un campaña militar y e la bira prisionero caminda cu e la bira malo y e la wordo libera. Despues cu e la bai Asis bek su proceso di combershon a cuminsa. E la renuncia na e herencia di su tata y e la sinti e yamada pa biba den pobresa y pa dedica su mes na predica. E tawata tin hopi amor pa Dios y pa creacion di Dios. E tawata stima bestia hopi y asta por a comunica cu nan. Awe den e Evangelio Hesus ta adverti nos di e condicion di sigui Hesus pa nos no pega nos mes na nada. ( Lc.9,57-62 ) San Francisco a brasa pobresa. Nos por lesa cu hopi tawata kier a sigui Hesus pero nan tawata kier a keda pegá na e compromisonan di mundo. San Francisco a laga tur cos atras, e herencia di su tata, di su famia y asta di su pañanan pa sigui Hesus. Señor nos Dios laga nos mira San Francisco como un modelo cu a brasa pobresa y e humildad. Oracion di San Francisco: Señor haci mi un instrumento di Bo paz, laga mi trece amor caminda tin odio, Laga mi trece pordon caminda tin pleito. Laga mi trece union caminda tin desunion. Laga mi trece berdad, caminda tin eror. Laga mi trece speransa, caminda tin desesperacion. Laga mi trece claridad caminda tin scuridad. Laga mi trece legria caminda tin tristeza. Señor haci mi busca mas tanto pa consola cu pa ser consola, mas tanto pa compende, cu pa ser comprendi; mas tanto pa stima cu pa ser stima. Pasobra ta dunando cu nos ta ricibi, ta podonando cu nos ta haya pordon y ta muriendo cu nos ta nace pa bida eterno. Amen.
Posted in Orashon di Dia


text:
Minister Michelle Hooyboer-Winklaar a sali rumbo pa New York como lider di e delegacion di Reino Hulandes pa presenta na e di 61 sesion di “Commission on the Status of Women” na Nacionan Uni. E peticion pa ta lider di e delegacion di Reino a wordo haci dor di Minister Jet Bussemaker, Minister di Enseñansa di Hulanda, cu normalmente ta fungi como lider di delegacion.
Mirando cu otro siman tin eleccion Parlamentario na Hulanda, Minister Bussemaker a puntra Minister Hooyboer-Winklaar pa lidera e delegacionnan di Hulanda, Aruba, Corsou y St. Maarten.
E di 61 sesion di “Commission on the Status of Women” (CSW61), cu ta tuma luga na e cede di Nacionnan Uni na New York for di 13 pa 24 di maart 2017, lo enfoca riba “Empoderamento di hende muhe den e mundo di trabao cu ta cambiando”.
E comision ta un di e reunionnan anual mas grandi di lidernan global, organisacionnan sin fin di lucro (NGO), sector priva, partnernan di Nacionnan Uni y activistanan for di rond mundo enfocando rib’e status di e derechonan y empoderamento di tur hende muhe y mucha muhe rond di henter mundo.


text:
Scolnan ta activo, nan ta haci locual nan por ariba tereno di movecion, segun Sra Monique Van Embden ta splica, aunke tin espacio pa mehoracion. Muchanan ta haci actividad fisico tur dia. Pero pa e lesnan nan mester pasa cierto oranan di ora den e bankinan. Pa nan sinta, studia, siña y ta activo fisicamente ta hopi importante. Tin suficiente prueba cu ta splica muchanan cu ta activo cu deporte, cu ta hunga ta studia miho y ta duna miho resultado. Nan ta concentra miho.
Ainda toch ta tende docentenant a bisa cu e muchanan ta bin hyper di pafo y nan no ta bay concentra bon. Pero mester trece un bon balansa pa sinta studia ta duna hopi mas miho resultado. Tin muchanan na Inglatera tin un estudio di un ehempel unda muchanan ta core tur dia un miya, tur mainta cu nan cuminsa cu nan programa di scol, ariba e speelplaats nan ta core un miya. Di e manera aki ta evita obesidad y ta stimula e muchanan pa studia miho tambe.
Segun Sra. Van Embden, e ta spera cu algun dia aki na Aruba por yega na un programa asina aki. Ibisa ta trahando ariba esaki y Sra. Van Embden ta kere cu e comision na Ibisa ta haciendo un bon trabao, pa wak con pa yega na un manera mas miho ainda. Deporte escolar ta yuda y scolnan ta participa na dje. Ideal lo ta pa cada mucha ta participa na un of otro deporte den e programa escolar. Mientras tanto aworaki, muchanan cu ta participa ta muchanan cu ta activo caba y lo kier yega na esunnan cu no ta dje activo ey. Asina Sra. Monique Van Embden a finalisa bisando.


text:
Biblioteca Nacional Aruba ta ofrece un workshop Conta storia. Esaki lo wordo duna na biblioteca na playa dor di docente y escritor di buki pa mucha, sra. Alida Kock. E workshop ta cuminsa dia 22 di oktober y tin 6 sesion. E workshop ta pa persona cu kier profundisa den e arte di conta storia. Idioma di instruccion ta Papiamento. Alida Kock a yega di participa na Festival di buki pa mucha como escritor y contador di storia. Alida Kock a studia ‘Spaanse taal en letterkunde’ na Hulanda y ta trahando como coordinador di e HBO master talen di UOC na Aruba. E tin entre otro 2 buki pa mucha riba su nomber ‘Yuuwaanaa’ (2006) y Cacho di rasa ( 2007) tur dos ta buki na dos idioma, Hulandes y Papiamentu cu a keda publica pa La Kock Publishing, un cas editorial cu Alida a lanta na 2005. Alida Kock pa hopi aña ta miembro di Stichting Simia Literario na Hulanda y e ta un miembro activo di fundacion Bon Nochi Drumi Dushi. E cursistanan lo tende hopi cuenta di diferente cultura durante e workshop. Nan ta siña e principio di contamento di storia caminda ta tene cuenta cu formanan di expresion. Ta usa recursonan manera dibuho, un paña di cuenta, popchi y otro atributonan cu ta yuda corda un cuenta. Ademas ta dedica atencion na rima, cantamento y baile pa duna un cuenta mas color.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
Evelyn Wever-Croes den conferencia di prensa di MEP a duna di conoce cu e ultimo simannan campañando den barionan na Aruba, nan ta wordo hopi confronta cu problemanan den comunidad.
“E preocupacion mas grandi awor t’e criminalidad. Tur hende ta biba den ansha y panico cu miedo pa wordo atraca.
Y tur hende sa cu e Gobierno aki no por yuda nos den esaki.
Hopi hende ta keha tambe riba e medida di number di auto, cu nan a wordo forsa pa paga mas tempran, siendo cu hopi pensionado ni a cobra ainda.
Awor Gobierno a hala e fecha cu algun dia, pero e mayoria ya a busca forma di presta e placa of cumpra menos cos, p’asina tin placa pa paga e number di auto. E hecho cu e suma ta double awor na januari tambe a causa hopi problema.
Un otro tema cu tin hopi hende disgusta t’e situacion na nos scolnan. Especialmente e scolnan cu mester a sali for di nan edificio y ta situa den edificionan cu no ta adecua pa muchanan haya les asina tanto aña, manera Colegio Frere Bonifacius y Rosa College.
Caminda cu e muchanan no por hunga normal pafo den pauze.
Pa loke ta Reina Beatrix School, ta pio ainda. E scol aki a muda basta aña pasa pa Dakota Shopping Paradise, despues pa DOC Opleiding y awor pa un edificio na Seroe Blanco, y ainda no a cuminsa traha riba e edificio bieu.
Esaki ta un negligencia y mayornan ta hopi disgusta.
Pa colmo awor ta sali na cla cu e Minister kier duna 2 miyon florin subsidio na un scol priva, mientras cu scolnan cu e mester inverti den dje mes, e ta neglisha!
Un otro dolor t’e escases di ambulance. Especialmente ora e siman aki nos a tuma nota di un caso di un persona di edad cu a cay y fractura su wesonan, y e ambulance cu a hib’e hospital a daña y a tarda mas di un ora pa por a hiba e persona hospital.
Simplemente pasobra no tin ambulance disponible! Ta unda nos ta bay? Ta unda nos placa realmente ta bay?
E 20 dolar cu pacientenan ta haya pa bay Colombia, cu awor Minister Schwengle kier elimina, tambe a causa hopi rabia.
Tin asina tanto otro caminda pa bay corta den e ‘vet’ di AZV, anto net riba e $20 e Minister ta cuminsa? Anto pakico, pa haci e hotel mas rico y e Arubiano mas pober?
Y locual cu tambe nos ta topa cune ta hopi pobresa, mas di 8 mil famia sin coriente, y fundacionnan cu ya no ta haya e fondonan mas pa yuda combati e pobresa.
Trahadornan di e fundacionnan a wordo nenga di haya bashi premie, y asina ta wordo corta den e area social. Esaki tin mi hopi preocupa.
Y loke tur hende ta puntra ta, unda Mike Eman ta. Dicon Mike Eman no ta den pueblo pa conbibi cu e pueblo? Dicon Mike Eman ta gusta haci show so, pero no ta mustra interes real den pueblo.
Mike Eman ta prefera di biaha bay Colombia pa papia di paharito, enbes di atende cu e dolornan den nos comunidad.
Y ora e ta na Aruba mes, t’ariba na un palo di lus bo ta haye ta sende lus den bario. Pa Mike Eman show y campaña ta mas importante. Pa Mike Eman sembra odio y desunion ta mas importante.
Nos di MEP si ta conbibi cu e dolor, y durante nos campañanan den barionan, nos ta yuda unda cu nos por. Nos ta determina pa uni e pueblo aki y pone e ser humano central bek.
Pa haci Aruba sigur bek, cu bon scolnan pa nos muchanan, cu bon cuido di salud pa nos hendenan, cu suficiente empleo pa tur hende.
Na september despues di eleccion, hunto nos lo cambia e rumbo di e pais aki bek, pone riba e rumbo di bienestar y progreso pa tur, un pais dushi atrobe”, segun lider di MEP Evelyn Wever-Croes.


text:
Durante di un ceremonia simpel den presencia di Minister (Interino) di Enseñansa, Ciencia, Cultura y Deporte, Hensley Koeiman a tuma lugar diabièrnè 20 di janüari firmamentu di un Memorandum of Understanding (MoU) entre Universidad di Còrsou (UoC), China University of Petroleum na Beijing (CUPB) y e compania estatal Chines Guangdong Zhenrong Energy Co. Ltd (GZE).
Segun declaracion di Rector Magnificus di UoC Francis de Lanoy, GZE y CUPB ta dispuesto pa aportá n’e inversionnan necesario pa desaroyá un departamento nobo specialisá riba e tereno petroquímico, cual riba término largo por bira un facultad petroquímico completo.
Esaki ta amplia posibilidadnan pa UoC bay haci mas investigacion académico y asina profundisá e conocemento lokal riba tereno petrolero.
Pa ta franco, pa UoC ta conta cu un facultad asina lo mester tabata existí caba na Còrsou, considerando e hecho cu tin un refineria establecé aki ya pa un siglo caba.
E MoU t’e base pa yega na un cooperacion estrecho y di término largo entre e dos universidadnan.
E promé meta cu UoC y CUPB hunto a pone pa logra, ta algo cu lo mester keda cristalisá riba un término hopi corto.
E intencion ta pa e dos universidadnan hunto ehecutá e asina yamá Work Force Development Plan (WFD).
For di fin di aña pasá GZE ta negociando cu Refineria di Còrsou (RdK) un còntract pa modernisacion y upgrading di Refineria Isla, CRU y Bullenbaai, y e WFD ta instrumental pa desaroyá un cantidad di 4.500 trahador den e modernisacion y upgrading aki.
Ta planificá pa cuminsá ya den e promé mitar di 2017 cu entrenamento na trahadornan di construccion, inspector, forman den Health Safety and Environment (HSE), operator y trahador técnico.
GZE, como e compania cu lo ta responsabel pa tanto e modernisacion como desaroyo di e capital humano, a considerá cu UoC por hunga un ròl prominente den e WFD aki, den cooperacion cu China University of Petroleum.
E universidad aki, cu ta specialista den e sector petrolero, tin un netwerk internacional hopi extenso y ta usa companianan petrolero di renombre como Training Partner, manera British Petroleum, Shell, Total, Schlumberger y China National Offshore Oil Corporation.
Filosóficamente Presidente di GZE Binyan Chen a declará n’e ceremonia cu pa cultivá un pal’i fruta ta tuma 10 aña, pero pa cultivá hende ta tuma 100 aña.
GZE ta spera cu a base di cooperacion lo por sigui cultivá e intelecto petrolero na Còrsou. Wang Wenchao di China University of Petroleum a añadí cu su universidad ta cla pa sigui desaroyá e talento lokal riba vários otro tereno tambe, refiriendo e.o. na áreanan gerencial, financiero, administrativo, bancario y turístico.
Minister Hensley Koeiman ta mira posibilidadnan grandi pa studiantenan den region Caribense tambe bin studia na UoC.
Ta p’esei p’e, e cooperacion entre e dos universidadnan ta un oportunidad único pa Còrsou, y e lo duna tur sosten y cooperacion caminda ta necesario pa logra esaki.
E MoU aki ta un di e resultadonan concreto di e acuerdo den liñanan grandi (‘Heads of Agreement’) cu GZE a firma cu Gobièrno di Còrsou y RdK dia 19 di novèmber 2016. Den e acuerdo aki GZE a comprometé su mes pa modernisá e refineria, CRU y e terminal na Bullenbaai pa nan por cumpli cu e normanan medio-ambiental internacional di mas halto.
GZE lo huur y operá e refineria y CRU pa 40 aña. Den cuadro di esaki GZE tambe tin e responsabilidad pa producí e Work Force Development Plan pa mas tardá 30 di april awor.
GZE awor aki, durante di su bishita na Còrsou, a entregá e promé concepto di e plan.


text:
ORANJESTAD (AAN): — Riba e caminda di Savaneta banda di Mariniers Kazerne diamars anochi, un auto bayendo direccion pariba a dal un señora cu a crusa caminda.
E señora a dal su curpa den e auto y despues cay riba caminda y a keda herida debi na e impacto. Polisnan y ambulance a presenta di biaha na e lugar.
E señora tabata tin herida na cabes y a keda atendi di biaha pa personal di ambulance. Polis di trafico a tuma datos di tanto e chauffeur di e auto y testigo, pa sa exactamente con e desgracia a pasa.


text:
Willemstad – Awe den oranan di mainta nos a risibí bishita di un señora ku inisial L.S. kual a identifiká su mes komo e Mama di Ñoño (C.S). Segun e Mama, Fiskal a pidi pa Ñoño bin Kòrsou e siman aki pa asina e por asistí na e interogashon relashoná ku un kaso di tiramentu ku a tuma lugá riba F.D. Rooseveltweg dia 5 di Yüli 2016. E Mama bastante preokupá no ta komprondé ta kiko Fiskal kier hasi ku su yu, paso no ta su yu a tira riba e sospechoso C.A. kual aktualmente ta detené despues di un entrada hudisial kual outoridatnan a bin konfiská un pistol ku 9 bala skèrpi. Ultimo Noticia a komprondé di e Mama ku ta Ñoño ta esun ku a haña herida di bala na pia debí ku C.A. a tira riba dje i despues ku esaki a sosodé, ningun denunsia no a ser hasí pa ámbos persona. “Dikon ta awor aki e sospechoso kier a hasi denunsia? Mi no ta komprondé ta kon e persona ku a tira ta benta tur falta riba mi yu” asina e Mama a ekspresá su mes na Ultimo Noticia.
Palabranan di L.S. (Mama di Ñoño):
“Mi yu no ta un santu, pero dikon Fiskal ta hasiendo e kos aki ku mi yu sabiendo ku su bida ta na peliger? Tur e kosnan aki djis pa un supuestamente interogashon kual por ser hasí na Hulanda mes. Ministerio Públiko no tin kunes si nan mata òf lag’e mata mi yu, esaki no tin balor pa nan. Pero dikon sospechosonan di e asesinato di defuntu Wiels si a logra di risibí nan protekshon? Si ta un interogashon mester hasi mi yu i e proseso ta ku mi yu mester ta na Kòrsou, e orei Fiskal ta responsabel si sanger di mi yu ser deramá, paso nan a bisa mi bon kla ku nan ta wardando mi yu aki na Kòrsou pa asina kita esaki for di man”
Nos di Ultimo Noticia ta komprondé e dolor di Mama, e kos aki ta sumamente ferfelu pa un Mama ku a dediká tur su Bida i Energia na su yu pa al final e yu mes skohe e kaminda inkorekto. Den mundu aki nos tur meresé mas ku 2 oportunidat paso al final Hende ta keda Hende i nos mester krea FE den Humanidad. No ta konosí pa nos di Ultimo Noticia si Ñoño lo risibí protekshon miéntras e ta na Korsou.
Dia 8 di Yüli 2016 un dòbel asesinato a keda registrá na Kura Pieda kual esakinan tabata 2 bon amigu di Ñoño. Boka di pueblo ta unu ku sa hopi, tin bastante testigu silensioso den e kaso aki kual a splika bon kla ku NO ta Alf i Boss(defuntunan) e asesinonan tabata tin mester. Na yegada di unidat na e sitio, investigashonnan a ser hasí i a bin komprondé ku e asesinonan mes a grita “No ta e gordo aki nos tin mester”. Djaluna 11 di Yüli 2016 nos a publiká un Frontpage ku e titular “Ñoño tin ku wak su kaya!”, esaki ta debí ku Ultimo Noticia tabata na altura ku tin matonnan ta buskando Ñoño pa asina likidá esaki. Por lo tantu no ta un sekreto pa pueblo i ménos Ministerio Públiko ku Ñoño su bida ta na peliger.
L.S. a splika Ultimo Noticia ku e mes sa hopi kos debí na Prensa i hendenan ku e mes ta rondoná dor di dje. “Tin sierto kosnan ku Prensa no ta na altura di esaki, p’esei mi no a bai kualke Prensa. Mi a risibí un mensahe ku nan ta wardando mi yu aki Na Kòrsou pa asina likid’é, sea ta den prizòn, warda di polis òf riba kaya mes”, asina L.S a bisa nos di Ultimo. Pa Ñoño su mes protekshon e la kue rumbo pa Hulanda, na yegada Outoridatnan a para esaki i despues a lag’é bai debí e situashon di su persona na Kòrsou. E Mama ta konsiente ku su yu no ta un “Santu” pero esaki ta konsiente tambe ku su yu no ta un Mal Hende. L.S. a splika nos ku su no gusta problema i ku esaki bin e ta regla esaki mesora, p’esei tin sierto kosnan ta kai malu pa sierto hendenan.
Mas detaye den bo Ultimo Noticia mañan!


text:
Señor nos Dios nos mester di Bo mannan pa nos por cumpli cu e mision di brinda felicidad na tur esnan cu ta cana hunto cu nos. Mi ta desea pa Bo libra nos di tur atadura y di tur sentimento negativo y di insiguridad cu nos por tin den nos curazon. Nos ta acudi na Bo compasion pa Bo haci nos pensamentonan sereno pa medio di Bo paz. Caba cu tur e dolornan cu no ta laga nos sigui avansa. Nos sa cu Bo ta stima nos y pesey nos ta confia den Bo poder cu ta bai sana nos.segun cu nos ta haci nos relacion cu Bo mas profundo. Bini y supla e forza di Bo Spirito Santo riba nos pa yuda nos kere y vence tur e retonan cu por presenta awe den nos bida. Awe nos por lesa den Bo Palabra cu nan ta rechasa Hesus na Nazaret, su mesun oueblo. y cu Hesus no por a haci milager den su mesun pueblo pa falta di fe. ( Luc. 4, 16-30 ) Señor aumenta nos fe pa nos por kere den Bo sin mira milager. Amen.
Orashon di dia 4 september 2017
Posted in Orashon di Dia


text:
Kralendijk – Resientemente gezaghèber Edison Rijna, durante e reunion anual di Overseas Countries and Territories Association – OCTA (Asosashon di Pais- i Teritorionan Ultramar) na nòmber di Boneiru a risibí un ‘BIC Award’.
E premio aki ta keda otorgá riba inisiativa di Union Oropeo i tin komo meta pa stimulá inovashon riba tereno di Negoshi, Inovashon i Kreatividat (Business, Innovation and Creativity - BIC).
Inovashon ta un tópiko importante na Boneiru. Banda di e proyekto di ‘Bonaire Algaeparc’ ku na e momentunan aki ta den su fase inisial i pa kua Boneiru a risibí un supsidio di Union Oropeo, e ‘fresh water mill’, e molina di awa dushi pa kua Boneiru a gana e ‘BIC award’ ta un di dos proyekto di inovashon importante pa nos isla.
Dia 6 di yüni último gezaghèber Edison Rijna i e diputado di desaroyo ekonómiko Clark Abraham a entregá e ‘BIC award’ aki na esun ku a bini ku e inisiativa pa e ‘fresh water mill – molina di awa dushi’ sr Willem van Hees di e konsultoria ProCarib. Ku e molina di bientu inovativo aki , pa medio di un instalashon di ‘reverse osmosis’ por kambia awa salu den awa dushi. Di e manera aki awa dushi pa metanan di agrikultura por bira disponibel den áreanan mas alehá den kunuku. Na e momentunan aki nan ta investigá e posibilidatnan pa instalashon di un molina asina na Boneiru.
Bo mes tin ideanan inovativo pa desaroyo di Boneiru? Kordialmente nos ta invitá bo pa tuma kontakto tokante esaki ku sra D. Boelmans, mènedjer di OCTA Innovation na Boneiru via This email address is being protected from spambots. You need JavaScript enabled to view it..
Pa mas informashon tokante e Fresh Water Mill – Molina di Awa Dushi: www.solteq-energy.com.


text:
Cpost International N.V. ta lansa su kampaña di pago di impuesto riba vehíkulo…
WILLEMSTAD – Den su afan pa brinda un servisio kompletu na su klientenan, Cpost International N.V. un biaha mas ta ofresé e posibilidat pa paga impuesto riba vehíkulo na tur su filialnan. Klientenan di Cpost International N.V. por pasa na filialnan na Groot Kwartier, Otrobanda, Sta. Rosa, WTC òf Punda pa paga nan impuesto riba vehíkulo di 2018. Pa hasi esaki, tur kliente mester trese:
- Komprobante di pago di impuesto di 2017
- Keuringskaart bálido
- Komprobante di seguro di outo bálido
Klientenan ku hasi uzo di e servisio aki ta partisipá outomátikamente na un rifa kual promé premio ta e montante ku a ser pagá na impuesto riba vehíkulo huntu ku seguro di outo, te na un montante máksimo di 1500 florin.
Tambe lo saka kada 2 siman diferente premionan atraktivo. Pa mas informashon por subi nos website: www.cpostinternational.com Di e forma aki Cpost International N.V. kier sirbi su klientenan aun mas mihó.


text:
Renaissance Aruba Resort & Casino ta anuncia reapertura di LG Smith’s Steak & Chop House ofreciendo un experiencia eleva pa bo dinner cu ta inclui un concepto di brunch nobo tambe, cocktailnan signatura exclusivamente crea pa LG Smith’s y cu ta acentua elementonan manera tera, candela y awa.
Ademas, ta inclui un lista extenso di biña selecta for di varios parti di mundo. E interior di LG Smith’s tambe a conoce un cambio, awor cu un look mas moderno y ‘upscale’ pa asina refleha e localidad cu e restaurant ta ubica den dje, ofreciendo cada bishitante un experencia unico pa disfruta di nan cocktail y dinner, cu e mihor musica admirando asina e marina y boulevard.
Considera como un top restaurant na Aruba, LG Smith’s Steak & Chop House ta conoci pa su certificacion USDA, su ‘aged-prime steaks’ y varios otro specialidatnan cu ta inclui e famoso ‘rack of lamb’ y nan seafood fresco cumpra na Aruba mes.
E restaurant a agrega algun entrada nobo, plato principal y dessert riba nan menu. A demostra aprecio na cliente, dor di agrega algun di nan platonan faborito, pero den un concepto nobo, moderno y cu un ‘twist’ Mericano.
E ‘Chef’s favorite’ a ser selecciona personalmente pa LGS su Chef, entre nan e ‘Foie Grass Duo’ of ‘Steak Tarter’, como entrada of e plato principal ‘Wagyu Tenderloin’ y pa dessert e fenomenal ‘The Dome’. Tur plato a ser crea cu e meta pa acentua e sabor di cada ingrediente haciendo asina e carni of e seafood, e ‘highlight’ di cada plato.
E concepto nobo di e LGS su Sunday Brunch ta ofrece cada bishitante e oportunidad di purba e menu A-la-Carte den e concepto di ‘all you can eat’ presentando e platonan den un version di tapas cual ta e manera ideal pa purba e entradanan friu of cayente, e sopi, salada y finalmente e dessert.
Adaptando completamente n’e tendencia di ‘craft cocktails’, L.G. Smith’s su experto den mix drinks a crea algun cocktail nobo pensando riba elementonan: Awa, Candela, Huma, Tera i Humedad (Mist). Cada cocktail a keda crea cu dedicacion pa perfeccion y a incorpora juicenan organico manera, Aruba su aloe, premium whiskey, bourbon, gin, port y cognac; ademas ta agrega algun otro ingredientenan, manera lavender, sage, y sweet bay leaf- entre otro.
‘The Mist’ ta un cocktail hopi complica, e t’e version rico y zoet di un biña cora, mientras cu e ‘Smoke’ ta ofrece un sabor abundante di bourbon i ta keda acentua cu e huma di bacon, e ‘Fire’ ta un cocktail delicado acentua cu tokenan di creme brulee.
E presentacion inespera di cada cocktail ta locual ta hiba e bebidanan n’e nivel mas halto uzando e ultimo tecnica den mixologia moderno.
“Durante e ultimo aña aki nos a inverti den desaroyo di e resort su programa di ‘food and beverage’ y L.G. Smith’s ta un bon ehempel di e calidad di gastronomia y servicio cu nos a bin ta ofrece na cada bishitante”, di acuerdo cu sr. Paul Gielen, Gerente General di Renaissance Aruba Resort & Casino.
“E idea tras di e cambio y reapertura di L.G. Smith’s Steak & Chop House ta pa combina e mentalidad di un ‘steak house’ y banda di esaki introduci un ambiente moderno di nivel halto.


text:
Nan A Ofrece Nan Mes di Buena Gana pa Sirbi na Micronesia
KATHERINE, kende a lanta na Merca, a bira testigo di Jehova cu 16 aña di edad. E tabata traha duro den sirbishi, pero den e area caminda e tabata predica masha poco hende tabata scucha e mensahe di Reino. El a bisa: “Mi a yega di lesa experencia di varios hende cu a pidi Dios manda un persona pa yuda nan siña conoc’e. Mi tabatin hopi gana di topa un persona asina, pero nunca esey no a sosode.”
Despues cu Katherine tabatin hopi aña ta predica den e mesun teritorio ey, el a cuminsa pensa pa muda bay un area caminda hende ta mas dispuesto pa scucha e mensahe di Reino. Pero e tabata duda si e por a biba otro caminda. Ta un biaha so el a yega di separa for di su famia y tabata pa dos siman so; asina mes, tur dia e tabatin heimwee. No obstante, su deseo sincero pa experencia e goso di yuda hende cu ta busca Jehova tabata mas fuerte cu su dudanan. Despues di a analisa varios luga cu e lo por a bay, el a dicidi di skirbi sucursal di Guam, y el a haya e informacion cu e tabatin mester. Na juli 2007, cu 26 aña di edad, Katherine a muda bay Saipan, un isla den Ocean Pacifico, un 10.000 kilometer for di su cas. Anto, con a bay cu ne?
DOS ORACION TA HAYA CONTESTA
Un poco tempo despues cu Katherine a yega su congregacion nobo, el a conoce Doris. Doris tabata un señora di mas o menos 45 aña di edad, kende a acepta un estudio di Bijbel. Despues cu nan a studia e prome tres capitulonan di e buki Bijbel ta Siña, Katherine a cuminsa preocupa. El a bisa: “Doris tabata un bon studiante, y mi tabatin miedo di haci algo robes y daña cos. Tabata prome biaha cu mi tabata dirigi un estudio di Bijbel riba un base regular y mi tabata sinti cu Doris tabatin mester di un ruman muher cu mas experencia pa studia cu ne, kisas un ruman di su edad.” Catherine a haci oracion y a pidi Jehova yud’e haya un bon ruman muher cu lo por a studia cu Doris. Despues, Katherine a dicidi cu e ta bay informa Doris di e cambio cu e kier a haci.
Katherine a bisa: “Prome cu mi por a papia cu Doris tocante e asunto, el a bisa mi cu e kier a papia cu mi tocante un problema cu e tabatin. Despues di a scuch’e, mi a cont’e con Jehova a yega di yuda mi trata cu un situacion similar.” Doris a gradici Katherine y a bis’e: “Jehova ta uza abo pa yuda mi. E prome biaha cu bo a bin na mi cas, mi tabatin oranan ta lesa Bijbel. Mi tabata yora, rogando Jehova pa manda un hende pa yuda mi compronde Bijbel. Net na e momento ey bo a bati na mi porta. Jehova a contesta mi oracion!” Awa tabata basha for di Katherine su wowo segun cu Doris tabata relata e momento emocionante ey. Katherine a bisa: “Doris su palabranan tabata contesta pa mi oracion. Jehova a laga mi compronde cu mi tin e capacidad pa sigui cu e estudio.”
Doris a batisa na 2010, y awe e mes ta dirigi varios estudio di Bijbel. Katherine a bisa: “Mi ta hopi contento cu e deseo cu mi tabata cana cu ne pa hopi tempo a bira realidad: Mi por a yuda un persona sincero bira sirbidor di Jehova.” Awe, Katherine ta feliz sirbiendo como pionero special na Kosrae, un otro isla den Ocean Pacifico.
TRES DESAFIO—Y MANERA PA TRATA CU NAN
Mas cu shen ruman for di exterior (di entre 19 pa 79 aña di edad) a yega di sirbi of ta sirbiendo na Micronesia caminda tin necesidad di mas predicador. E rumannan celoso aki ta sinti mescos cu Erica, kende a muda bay Guam cu 19 aña di edad na aña 2006. El a bisa: “Ta hopi dushi pa traha pionero den un teritorio caminda hende tin hamber pa e berdad. Mi ta hopi agradecido cu Jehova a yuda mi scoge e rasgo di sirbishi aki. Esaki ta e mihor manera di biba!” Awe, Erica tin e goso di sirbi como pionero special na Ebeye, Islanan Marshall. Ta claro cu sirbishi den un pais stranhero tin su desafionan tambe. Laga nos wak con e rumannan cu a muda bay Micronesia a trata cu tres di e desafionan aki.
Estilo di Bida. Simon di 22 aña di edad a muda bay e isla Palau na aña 2007. Y no a dura mucho cu el a haya sa cu loke e por a gana na Palau ta masha tiki compara cu loke e tabata gana na Inglatera, su pais natal. Simon a bisa: “Mi mester a siña domina mi mes pasobra mi no por cumpra tur loke mi kier mas. Mi ta wak bon ki cuminda mi ta cumpra y, prome cu mi cumpra algo, mi ta cana wak unda mi por hay’e mas barata. Ora algo di mi daña, mi ta busca pieza segunda mano y wak si mi ta haya un hende cu por yuda mi drech’e.” Ki efecto e estilo di bida simpel aki tabatin riba Simon? El a bisa: “Esaki a siña mi mira loke ta realmente necesario den bida y con pa biba cu menos. Na varios ocasion, mi a mira bon cla con Jehova ta percura pa mi. Durante tur e shete añanan cu mi ta sirbiendo akinan, semper mi tabatin co’i come y un luga pa drumi.” No tin duda, Jehova ta sostene su sirbidornan cu ta hiba un bida simpel pasobra nan kier pone e Reino na prome luga den nan bida.—Mat. 6:32, 33.
Heimwee. Erica a bisa: “Mi ta hopi pega cu mi famia, y mi tabatin miedo cu heimwee lo a afecta mi sirbishi.” Kico el a haci pa prepara su mes emocionalmente? “Prome cu mi a muda, mi a lesa articulonan tocante heimwee den E Toren di Vigilancia. Den un di e articulonan, un mama a motiva su yiu muher pa confia den Jehova. El a bisa e yiu: ‘Jehova por cuida bo mihor cu mi.’ E palabranan aki a fortalece mi hopi.” Hannah cu su esposo, Patrick, ta sirbi na Majuro, Islanan Marshall. Pa trata cu heimwee, Hannah ta enfoca su atencion riba su rumannan den congregacion. Hannah a bisa: “Constantemente mi ta gradici Jehova pa nos hermandad mundial pasobra mi rumannan tambe ta mi famia. Sin nan sosten amoroso, nunca lo mi por a sirbi caminda tin mester di mas predicador.”
Cera amistad. Simon a bisa: “Ora bo yega un luga nobo, casi tur cos ta diferente. Tin biaha mi tin gana di por conta un chiste cu tur hende ta compronde mesora.” Erica a bisa: “Na comienso, mi tabata sinti mi mi so y tristo, pero esey a motiva mi pa medita riba e motibo pakico mi a muda. Mi no a muda pa mi mes beneficio pero pa haci mas pa Jehova.” El a sigui bisa: “Cu tempo mi a cera bunita amistadnan cu mi ta balora hopi.” Simon a traha duro pa siña Palauano, y esaki a yud’e ‘habri su curason hancho’ pa e rumannan local. (2 Cor. 6:13) Y e echo cu el a haci esfuerso pa siña e idioma a pone cu e rumannan a haya hopi aprecio p’e. Si, ora e rumannan cu a caba di yega traha hunto cu rumannan local, nan tur ta gosa di un dushi amistad cu otro. Ki otro bendicion rumannan cu ta ofrece nan mes boluntariamente ta haya?
NAN TA ‘COSECHA NA ABUNDANCIA’
Apostel Pablo a bisa: “Esun cu ta sembra na abundancia, lo cosecha tambe na abundancia.” (2 Cor. 9:6) E principio tras di e palabranan aki sigur ta conta pa rumannan cu kier haci mas den sirbishi. Ki fruta nan ta ‘cosecha na abundancia’ na Micronesia?
Na Micronesia, ainda tin hopi oportunidad pa cuminsa estudio di Bijbel y mira con e studiantenan ta progresa spiritualmente segun cu nan ta aplica e berdadnan di e Palabra di Dios den nan bida. Patrick cu Hannah a predica tambe na Angaur, un isla chikito di 320 habitante. Despues cu nan tabatin dos luna ta predica eynan, nan a topa cu un mama soltero. Mesora el a acepta un estudio di Bijbel. El a tuma e berdad hopi na serio y a haci cambionan grandi den su bida. Hannah a conta: “Cada biaha cu nos caba di studia cu ne y ta bayendo cas riba nos bais, nos tabata wak otro y bisa: ‘Danki Jehova!’” Hannah a sigui bisa: “Mi sa cu, di un manera of otro, Jehova lo a hala e señora aki cerca dje, pero como cu nos a bin sirbi caminda tin mas necesidad nos por a haya e persona semehante na carne aki y yud’e siña conoce Jehova. Esaki ta un di e experencianan cu mas a anima nos!” Ta manera Erica a bisa: “Ora bo yuda un hende siña conoce Jehova, bo ta sinti un goso cu bo no por describi!”
ABO TAMBE POR SIRBI CAMINDA TIN MAS NECESIDAD?
Hopi pais tin necesidad di mas predicador di Reino. Abo tambe por muda bay caminda tin mester di mas yudansa? Wel, pidi Jehova fortalece bo deseo pa haci mas den su sirbishi. Papia di e asunto aki cu e ancianonan di bo congregacion, e superintendente di circuito of cu rumannan cu tin of tabatin e privilegio di sirbi caminda tin necesidad di mas predicador di Reino. Si bo tin plan di muda, skirbi e sucursal cu ta supervisa e teritorio caminda lo bo tin gana di sirbi y pidi pa mas informacion. * Kisas bo tambe por uni cu e miles di rumannan—hoben y di edad, soltero of casa—kendenan a ofrece nan mes di buena gana pa sirbi caminda tin mas necesidad y cu a sinti e goso di ‘cosecha na abundancia.’
^ par. 17 Wak e articulo “Bo Por ‘Bini Macedonia?” den Nos Ministerio di Reino di augustus 2011.


text:
A fayece Ligia L. Arrindell Quant
"Dios ta amor... y amor ta Dios,maske mi no ta na e mundo aki, tur dia lo mi ta bandadi boso Curazon, mi por...
A fayece Lourdes Bernadetta Figaroa
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga...
A fayece Filomena Margarita Hoek w/v Richardson
Lagrima y flornan por seca su recuerdonan y tur loke e la hasi y significa pa nos lo keda graba pa semper den nos...
A fayece Sra. Maria Beatrice “Betty” Martinus-de Cuba
E ultimo despedida semper ta esun mas doloroso. Ta solamente e alegria cu bo a trece den nos curazon por kita e dolor cu...
A fayece Ricardo Dirksz
Pasombra mi ta considera cu e sufrimentunan di e tempo presente aki no ta digno di wordo kompara cu e gloria cu lo wordo...
A fayece Rodolfo Santos Cruz
The Lord is my shepherd: I shall not want. He maketh me to lie down in green pastures: he leadeth me beside the still...
A fayece Sra.Anna Jacobs-Tromp
Señor ta mi wardador, mi’n tin falta di nada, den cunucu di yerba berde E ta pone mi sosega. E ta hiba mi na...
A fayece Carmen Esmiranda Croes- Geerman
Salmo 116:15 Precioso den bista di Seňor ta e morto di Su santonan. Cu inmenso tristeza pero gradisido pa tur loke ela nifica pa...
A fayece Robert James Zara
“Pasobra mi ta convensi cu ni morto, ni bida, ni angelnan, ni cosnan presente, ni cosnan futuro lo por separanos di e amor di...
A fayece Guillermo Jacobs
Señor ta mi wardador, mi’n tin falta di nada, den cunucu di yerba berde E ta pone mi sosega. E ta hiba mi na awa...


text:
“Mi ta hopi contento cu inicio di e proyecto importante aki pa bario di Pos Chiquito y Sabana Basora y mi kier felicita Minister Benny Sevinger cu esaki. Pero tambe Marlon Croes (Hefe di DOW) y nos Parlamentarionan di Pos Chiquito, kendenan semper ta pone hopi enfasis riba e necesidad pa mehoracion di e caretera cu ta core di Pos Chiquito, pasa dor di Sabana Basora y yega te Santa Cruz, ”Prome Minister Mike Eman a bisa na momento cu e baricada a wordo poni pa desvia trafico.
“Nos ta contento”, Prome Minister Eman a bisa, “di por informa comunidad cu e trabounan a cuminsa awe hunto cu BIC NV, p’asina e caminda aki, cuminsando for di rotonde di Pos Chiquito, pasando den Rooi Frances, Rooi Taki, wordo drecha.
Un parti grandi ta bay wordo haci dor di BIC NV (Thiel Corp) y un otro parti dor di DOW. Mi ta sigur cu tur e famianan cu ta biba banda di e caminda aki y tur esnan cu ta uza esaki pa yega Santa Cruz of Pos Chiquito, lo keda hopi contento cu e cambio aki.”
Mehoracion di caminda den barionan, manera esun di Pos Chiquito pa Sabana Basora, e mandatario a bisa ta un prioridad den e lista di proyectonan, cu ta nifica un mehoracion di calidad di bida di e ciudadanonan.
Cada mehoracion di infrastructura ta nifica tambe cu balor di e casnan ta subi, e ambiente rond di cas ta drecha y tur ta na fabor di desaroyo den e pais.
Ademas, Minister Eman a bisa, inversionnan asina ta yuda economia di Aruba. Mirando rond, por constata con hopi persona tin trahando por ehempel den e proyectonan di Green Corridor. Pues ta crea trabou p’e ciudadanonan.
“E impacto ta diverso, mehoracion den calidad di bida di e bario, riba e calidad di infrastructura p’e vehiculonan y tambe e ta un impulso pa economia, ya cu hopi hende ta participa den proyectonan asina.
Nos ta contento cu Gobierno por realisa un deseo di un otro bario y sigur e bario di PosChiquito, Sabana Basora, unda cu si mira tur e desaroyocu tin den e area relaciona cu e Proyecto di Green Corridor y acopla e proyecto di restructuracion di e caminda na dje, e ta complementa e desaroyo bunita cu tin.”
Prome Minister Mike Eman a expresa cu e ta consciente cu e caminda di Sabana Basora ta un arteria importante pa trafico, y cu e caminda sera lo causa incomodidad, p’esnan cu ta biba eybanda of ta uza e caminda.
El a pidi e ciudadanonan hopi pasenshi durante e casi 4 luna cu e trabou aki lo tuma pa realisa, pero na final e caminda lo keda bunita. Ta bay trata di acomoda e habitantenan mas tanto, habriendo cierto area pa nan por yega nan cas.


text:
Tio Ali den festival di buki pa mucha
For di aña 1994 Alvin Inecia ta activo como ‘Tio Ali’. Reconoci y admira pa mayor y docente como e Tio mas creativo, educativo y dibertido den ramo di entretenimento pa mucha. Tio Ali ta usa musica di tambu, rima, cuenta, cantica y poesia ritmico sonido y movemiento pa yega na e mucha.
Tio Ali ta educa mucha di un forma recreativo/dibertido por ehempel pa hasi e mucha consciente di importancia di limpiesa/higiena. Pues tocando, cantando y bailando Tio Ali ta pasa e mensahe pa e mucha, hoben o mayor. Tio Ali ta traha cu diferente grupo. Esnan mas grandi pa medio di tayer y “training”. Tio Ali ta duna training riba diferente tema por ehempel con ta conbibi cu otro den harmonia hasiendo uso di su instrumentnan y pa hende grandi Tio Ali ta presenta durante actividad special y sa duna terapia musical, tambe pa hendenan cu un of otro desabilidad. Tio Ali ta skirbi y conta cuenta, skirbi y declama poesia tanto suave como ritmico, y ta skirbi y canta cantica pa mucha. Tio Ali a produci 4 CD di cuenta, poesia ritmico y cantica pa mucha.
Tio Ali ta bishita diferente scol na Aruba durante festival di buki pa mucha y ta duna presentacion tambe na biblioteca. Tur mucha ta bon bini dialuna dia 5 di November na biblioteca na Playa di 3’or pa 4’or y tambe diabierna dia 9 di November mes un ora.
Otro autornan cu ta duna presentacion na scol durante e siman aki ta: Hulanda: Mylo Freeman, Tjibbe Veldkamp, Evelien van Dort y Sjoerd Kuyper. Corsou: Tio Ali (Alvin Inecia), Roland Colastica. Boneiro: Tio Gabi(Gabriel Mercera), Kathleen Thielman. St.Maarten : Loeki Morales, Surnam : Hilli Arduin, Jamaica : Amina Blackwood Meeks, Aruba: Robert Reeberg, Olga Buckley, Desiree Correa, Mariebelle Arends, Dolfi Kock, Dora Lauffer-Mathilda, Noris van Lis-Donata, Olga Orman.


text:
Manera custumber, miembronan di Quota International of Aruba ta den pleno campaña di cuido di oido.
Quota ta bishita varios scol basico, pa hunto cu sr. Glenn Rock di WEB, duna informacion riba e importancia pa nos muchanan cuida nan oido.
E presentacion cu nan ta duna ta hopi interactivo, y interesante. Ta splica e alumnonan con e oido ta funciona, y con grandi e riesgonan ta cu sonido demasiado halto por causa na nan oido.
Quota a bishita dos scol caba, Colegio Felipe B. Tromp y scol primario Kudawecha, y Presidente di Quota, sra. Gwen van Trikt-Rojer y sra. Ivy Simon-Hernandez, Director of Service, ta gradici directiva di e scolnan pa nan cooperacion.
Den e dos simannan nos dilanti tin mas scol riba agenda. Ta hopi importante pa nos muchanan sa di tempran con importante e ta pa nan cuida nan oido.


text:
IBiSA ta informa: Dia 14 di november ta “World Diabetes Day”
Rond Mundo ta conmemora e fecha di 14 di november como e “Dia di Diabetes”. Aki na Aruba
esaki no ta un excepcion y relaciona cu e fecha aki tin varios actividad programa. Tur ta
actividad di conscientisacion y di informacion pa comunidad di Aruba.
Durante e siman aki Bus di Salud ta staciona na diferente supermercado y ta combina esaki cu un
Supermarket Tour unda cu tin presencia di dietista/nutricionista pa duna guia y conseho.
Dia Supermarket Orario Bus Orario Tour
10 november Hopeful Supermarket San Nicolas 1:00-8:00p.m. 5:00-7:00p.m.
11 november S Chow Supermarket Savaneta 1:00-8:00p.m. 5:00-7:00p.m.
12 november Mundo Nobo Supermarket St.Cruz 11:00-6:00p.m. 2:00-4:00p.m.
13 november Ling & Sons Supermarket Eagle 11:00-6:00p.m. 10:00-12:00p.m y
14 november Superfood Supermarket Noord 1:00-8:00p.m. 10:00-2:00p.m. y
5:00-7:00p.m.
5:00-7:00p.m.
Pa participa na e supermarket tour, por yama na oficina di IBiSA, telefoon 582 4987 y duna bo
nomber, como tambe na cual supermarket bo ta participa.
Tur partner den e plataforma di diabetes ta activo durante e siman aki y ta participa na diferente
programa di radio y television.
Diaranson dia 12 di november nan ta presente den e programa di “Nos Mainta” na Tele Aruba,
cu ta wordo transmiti en bibo for di Superfood Supermarket for di 9’or pa 11’or di mainta.
Riba diabierna dia 14 di november cu ta e ‘World Diabetes Day’ nan ta presente “Cerca Dika”
cu ta wordo transmiti na Tele Aruba pa 1’or di merdia y ripiti pa 6’or di atardi.
Riba diabierna atardi tambe ta tuma lugar e caminata “Sweat for Blue”, cu ta sali 5:30p.m. Esaki
ta un caminata di 5 kilometer riba Linear Park, cu ta sali for di dilanti di Cuerpo di Bombero y ta
cana 2.5 kilometer bay abou riba Linear Park y bolbe. Participacion ta completamente gratis y tur
hende ta bonbini. E prome 150 hende ta haya un T-Shirt gratis.
Durante e siman aki tambe, miembronan di e plataforma di diabetes ta presente na ATV Canal
15 den e programa di Claret Lopez esta “Time Out”.
Informacion y consehonan valioso ta wordo comparti pa conscientisa henter comunidad di Aruba
riba e tema di diabetes. Pa cual ta invita un y tur pa sigui e respectivo programanan.


text:
Diadomingo mainta tempran Polis ta wordo manda na ex Hotel Roys, na Savaneta pa problema y molester cu ta wordo causa door di chollernna.
Na e sitio e patruye ta papia cu e e homber T. Alias “Patan”. Segun e ta bisa e polisnan, e conocidonan di polis Jeniret, Wally y
Diadomingo despues di 4’or di madruga, ora cu clubnan locturno lo mester ta cera caba, Polisnan ta wordo manda dilanti un club nocturno na Noord pa un caso di maltrato.
E informe cu a drenta ta bisa cu dilanti e luga tin un homber ta maltratando un muhe. Na e sitio
Diadomingo anochi Central di Polis ta manda patruye na un adres na Alto Vista pa un caso di maltrato.
Na e sitio e oficialnan ta papia cu e victima di inicial T.T., kende ta declara cu rond di 5.30 di atardi, e tabata na e area di su negoshi "FishermanHut” hunto
Diadomingo, pa mas of menos 6'or y 5 di mainta, durante patruya banda panort di e edificio di Bon Bini Bazaar, polis a mira securitynan di Safe Com cu flashlight den man dilanti di e edificio di Win Me tabata coriendo direccion p'ariba y dilanti di polis tras di un
Un informe di polis ta bisa cu diadomingo despues di 5’or di mainta patruye ta wordo manda banda di Olde Molen, pa un persona burachi y fastioso, kende tabata causa molester y tabata forma un menasa pa siguridad di otronan.\
Na e sitio polis a mira cu un guardia di e
P’awe mainta, Parlamento lo bin den un reunion pa stipula e diferente comisionnan cu lo ser forma unda alabes lo apunta kende(nan) lo bira Presidente di e comisionnan.
Den cuadro di esaki, lo stipula tambe e comision pa cu Parlatino, cu manera semper nos a yam’e Paranda Latino y awe lo
Siman pasa a presenta dilanti mesa berde e homber G.J. Kelkboom, kende tabatin un serie di acusacion contra dje y di cual durante tratamento di e caso e representante di Ministerio Publico a agrega uno mas aserca.
a wordo acusa di menasa un persona cu morto (no di intento di
Segun Diego de Cuba y tambe e ta spera cu Gobierno nobo trece cambio den companianan estatal
Cueste loke cueste, STA y miembronan di Elmar, kier cabes di Director di N.V. Elmar, Robert Henriquez. Ya caba e sindicato a recauda mas di 100 firma, cu ta motibo cu STA a manda
Veterinaire Dienst ta corda tur persona cu kier sacrifica un cabrito, carne of porco pa consumo propio, cu mester haci esaki na Abattoir. Matamento di bestia na cas ta ilegal y por tin riesgo pa salud di hende. Tur hende cu kier haci uzo di servicio di Abattoir pa sacrifica
Den ultimo lunanan diferente persona mester a presenta dilanti mesa pa caso di posesion di arma di candela. Recientemente tabatin un caso di un hoben kende despues di a wordo condena pa un caso asina y a haya castigo condicional, a bolbe wordo aresta cu arma. Diabierna tabatin un caso


text:
Tin estudionan reciente cu a wordo haci na Aruba y nan conclusion ta cu mas di 50% di e poblacion laboral ta traha mas cu 40 ora pa siman. A pesar cu e ta reconoci como un conkista universal di e trahador di no traha mas cu 40 ora pa siman, toch na Aruba mas cu mitad, kiermen e mayoria di e clase trahador, ta traha mas cu 40 ora pa siman. Esaki tin di haber cu e salario minimo pa e 40 ora di trabao no ta suficiente, pesei e trahado tin cu hasi un di dos trabao of un sidejob pa meet the ends na fin di luna. Pero esaki tin consecuencia negativo pa nos muchanan.
Hopi mucha ta lanta e ora ey sin e atencion debido, ora cu scol caba nan ta yega cas y no tin guia pa motibo di e ausencia di e mayornan cu tin cu traha mas cu 40 ora pa siman pa pone pan riba mesa. No ta mala fe di e mayornan, sino cu simplemente nan mester traha mas cu 40 ora pa siman pa por cria nan yuinan. Y un mucha sin guia y atencion facilmente por bira victima di gangnan hubenil, cu si ta dune atencion y un sentido di pertenencia y identidad. Asina criminalidad hubenil ta aumenta den un pais.
Rapport di UNESCO ta confirma e realidad aki, cu e problema na Aruba ta e “verwaarloosde kinderen”, loke ta un situacion di violacion di derechonan di mucha. Ora UNESCO senjala algo asina, un gobierno di un pais mester asumi su responsabilidad. Pesei partido ReD den su programa di gobernacion ya for di 2005 a propone lo siguiente y e ta bolbe ta presente den nos programa di 2017:
“Programa escolar extra-curicular na scolnan primario, secundario y profesional basico y intermedio, mucha y hoben ta participa den e proceso di enseñansa. Hopi mucha y hoben no tin cos di haci despues di scol fuera di huiswerk. ReD ta boga pa un sistema den cual tur mucha y hoben ta envolvi cu y den comunidad den ramo di deporte, social, cultural, comunitario como participante, miembro di directiva o guia. Esaki lo bira un aspecto extra-curicular pa nos muchanan y hobennan y asina haya nan mas envolvi positivamente den comunidad. Lo ehecuta esaki pa medio di e proyecto Club Escolar”.
Ora cu scol caba merdia, atardi na tur scol di un forma gratuito ta ofrese na tur mucha y hobennan lesnan di muziek, deporte, arte sea teatro of pintura, guia di huiswerk dor di un otro team cu por keda recluta bao di nos funcionarionan publico cu tin cierto talento riba algun di e terernonan aki. Di e forma aki ta preveni cu nos muchanan y hobennan ta cai den gara di gangnan.


text:
Lydia Rood autora for di Hulanda ta bishita scol
Biblioteca Nacional Aruba a invita un escritora di Hulanda, sra. Lydia Rood pa participa na e Festival di Buki pa Mucha. Lydia ta escritora di entre otro e bukinan ‘Brief uit Holland’, ‘Draken eiland in nood’ y ‘Dans! Dans!’. E ta forma parti di un grupo di autor y contado di storia cu ta bishita diferente scol na Aruba den e siman di 1 pa 8 di november 2013.
Lydia Rood (1957) ta inventa su cuentanan asina hopi tempo caba cu ni e mes ta corda ki dia el a cuminsa cu esaki. Lydia a studia Spaño y e ta periodista. Dia su yiu muhe Roosmarijn tabata chikito ainda, e a tabata skirbi cuenta over di dje: ‘Roosmarijn por tur cos!’
Na 1990 el a gana e premio ‘Vlag & Wimpel’ pa su buki titula ‘Maanzaad’, na 1994 el a gana un Zilveren Griffel pa su buki ‘Een mond vol dons.’ Lydia ta diverti su mes hopi skirbiendo tocante di ‘ E isla di Dragon’, caminda mucha so ta biba.
Na 2007 Lydia Rood a skirbi e Buki di cariño: Kaloeha Dzong. Lydia gusta baila hopi tambe. Na 2012 el a skirbi un buki ‘Dans -! Dans!’ tocante e danshype ‘De BWGNG’.
Pasobra Lydia gusta biaha y pasa den aventura, e ta busca su inspiracion preferibelmente na otro paisnan. Tin biaha e ta skirbi hunto cu su casa, Mohamed Sahli over di Marokko. E stima macaco y pushi, pero mas ainda hende.
Pa un siman largo biblioteca ta presenta un festival di buki atractivo y diverso. Autornan di Aruba, Corsou, Bonaire, Hulanda y Costa Rica lo bishita scolnan pa presenta nan mes y conta algo di nan buki, tambe pa lesa fragmento for di nan buki of sea hasi un wega cu e muchanan. Ta e intencion pa stimula un interaccion entre mucha y autor. Despues di merdia tin diferente presentacion tambe na biblioteca Playa y San Nicolas. Di 3 pa 4 or di atardi. Tur mucha ta invita na e evento special aki!


text: Tata di amor na inicio di un dia nobo nos ta desea di haci un inventario di nos bida. Nos kier para keto un rato y wak con nos proceder ta den e caminda Cristian. Si nos ta humilde of hopi rebelde. Cu nos ta desobedece e mandamentonan cu Señor a duna nos como regalo pa ser discipliná y alcansa e salbacion. Nos bon Dios ta infinitamente bondadoso y E la drama su misericordia den cada curazon pesey E ta spera cu nos ta obedece pa nos por ta feliz y pa nos no ofend’E mas di loke nos a haci caba. Señor nos Dios hopi biaha nos comportacion ta laga hopi di desea. Nos ta admiti cu nos ta hopi debil y mester di Bo yudansa, Bo forza pa sigi padilanti. Pesey nos ta recuri na Bo misericordia y nos ta gradici Bo inmensamente pa Bo pasenshi y mirada di bondad. Awe Hesus den e Palabra ta keha di e ciudadnan cu no comberti. ( Lc. 10, 13-16 ) Señor laga cu nos por tin un lucha constante pa yega na Bo encuentro y cu nos no ta motibo pa Hesus keha mescos cu e ciudadanan cu no kier comberti. Amen.


text:
KOMUNIKADO DI KUERPO POLISIAL KÒRSOU
342 / 2017
25 ougùstùs 2017
Detenshon pa ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 25 ougùstùs 2017, alrededor di 01.15 or, Sentral di Polis a dirigí un unidat polisial
na un kas na Berg Altena pa un kaso di ladronisia. For di un investigashon preliminar ku
polis a hasi na e sitio a resultá ku deskonosínan a hòrta un set di stul di balkon. Polis a
kuminsá ku un búskeda den e área i riba Berg Altena a topa ku dos hòmber i den nan poder
e set di stul di balkon. Polis a detené e hòmbernan:
E.E.B. nasé na Kòrsou di 62 aña di edat,
S.J.F. nasé na Kòrsou di 25 aña di edat, komo sospechoso di e ladronisia ariba
menshoná
A presentá e sospechosonan dilanti un Fiskal Ouksiliar ku a ordená nan enkarselamentu
pendiente di mas invetigashon.


text:
Van Gomull Group (VGM) ta un compania Arubano cu a caba di lansa su mes oficialmente brindando servicio di drone industrial. E servicio inovativo aki ta unico na nos isla. VGM ta uza dronenan special cu por inspecciona y analisa problema cu lo por tin riba cualkier tipo infrastructura mane scheur, frusto of cualkier otro imperfeccion.
Sr. Miguel Muller managing director di VGM a declara; “Ya caba nos tin diferente cliente den Caribe y Sur America. Nos ta e unico compania den e region cu ta ofrece e tipo di servicio aki. Nos ta trahando cu diferente partner mane Flyability y Sky Futures. E companianan aki tin hopi aña di experencia y cu nan support nos por ofrece e tremendo servicio aki na Aruba y den region tambe”.
E drones aki no ta e tipo cu ta saca potret mane nos conoce, e dronenan aki por haci inspeccion di structura di un edificio y tambe por saca “Thermal images” cu por indica unda por tin problema. E dronenan aki ta diseña pa por drenta den espacionan chikito manera tanki y boilers. Nan ta traha di un manera cu nan por bula den diferente tipo di condicion y tambe nan por yega cerca di un edificio y structuranan di metal den areanan hopi limita.
Pa analisa e imagen cu e drone ta saca di un edificio of stuctura, e ta uza un software special cu ta produci imagenan di resolucion halto cu por identifica cualkier imperfeccion con chikito cu e lo por ta rib’e edificio of structura.
Cu e servicio nobo aki no mester pone stelashi pa bay halto caminda cu trahadornan mester subi y core hopi riesgo. VGM su servicionan ta hopi mas rapido, economico y tambe hopi mas sigur cu e sistema tradicional.
Pa mas informacion tocante e servicionan di VGM por tuma contacto libremente na +297 594 -2830 of por manda un email na info@vangomull.com


text:
Informashon
VotaSabí ta un guia elektoral imparsial ku ta kai den kareda di e guia electoralnan konosí (asina jama den Ingles “Voting Advice Application” tantu na Oropa ku na Merka, adapta na e sirkunstansha na Korsou. E software tras di e aplikashon VotaSabí ta kompletamente open source i programa dor di Sven Zemantek. Fuera di 1 bugfix nos no tabatin kontakto ku senor Zemantek, kemen e aplikashon ta entrega manera e ta.
Kondishon di uso pa www.VotaSabi.com
VotaSabí ta mantene e derechi hasi kambio na kualkier parti of kita kualkier parti di e programa sin mester duna kuenta.
Responsabilidat limita
VotaSabí ta hasi esfuerso pa mantene e kontenido di e wepsait aktual sino agrega aserka. Sinembargo ta posibel ku e kontenido no ta kompleto of inkorekto.
Ta ofrese e material nan riba e wepsait sin ningun garantia of derecho di demanda riba eksaktitud. E material po wordu kita sin notifikashon di antemano dor di VotaSabí.
Tur e informashon por kontene eror.
VotaSabí no ta responsabel pa e kontenido riba wepsait ku nos ta duna un link na dje.
Demas
E kondishon di uso por kambia kada pasa tempu.


text:
Ministerio di Asunto Economico lo organisa dia 8 di juli 2017 e “Small Business Event”. “Nos ta bezig ta promoviendo e areanan aki a base di 4 top sector cu ta logistica, tecnologia limpi, exportacion di conocemento y industria creativo”, asina Minister di Asunto Economico y Comunicacion, mr. drs. Richard
Day: June 29, 2017
Entrepreneur Aruba; Revista nobo p’e empresario di Aruba
Empresario di Aruba ta haya su propio revista; Entrepreneur Aruba. Esaki a wordo haci posibel den colaboracion cu Camara di Comercio y Industria di Aruba (KvK). E revista local aki ta disponibel den idioma Ingles y ta brinda e empresario (nobo) Arubiano un plataforma yena di informacion valioso, experiencianan remarcabel y
Partido ReD ta invita tur interesado pa su reunion anual di miembro di diadomingo y ta presenta Kinsasha van der Bliek como candidato nobo
Minister Alex Schwengle a cumpli cu su promesa – Campeonnan di futbol femenino ta bay mira Juan Luis Guera
Adivinanza / Charada Politico no. I
A topa cu grupo grandi di “First Time Voters” – Minister Mike de Meza a lansa su hala hubenil HYPE
Partido RED no a logra den su intento, loke ta di lamenta
Hot Summer Event na Ling & Sons
Ling & Sons IGA Supercenter ta celebra diasabra 1 di juli den tienda e start di periodo di vakantie cu diferente actividad den tienda. E supermercado lo tin su mercado di fruta y berdura den tienda cu tremendo specialnan y tastingsnan. Productonan cu lo ta na special ta inclui pineapple, patia, maishi,
Interact Club of Aruba a ehecuta nan proyecto pa Casa Cuna
Save the date: FGCA ta organisa simposio bon gobernacion
Dia 12, 13 y 14 di september benidero Fundacion Gobernacion di Calidad Aruba (FGCA), den cooperacion cu Universidad di Aruba (UA) lo organisa su prome simposio. Tema ta: ‘E caminda pa bon gobernacion’. E simposio lo nifica fin di e prome fase di e labornan di FGCA pa cu concientisacion di


text:
Dia 2 di mei ultimo, e sospechoso asesino Micheal “Teddy” Gibson di 30 aña di edad a wordo deteni despues di un persecusion policial cu a termina ora e auto a bolter den un drempel banda di Aruba Bank na Hato. Segun e corant Canades, Toronto Sun, Teddy Gibson ta wordo
Day: May 5, 2017
Studiantenan di IPA cu Exposicion di Pasantia Internacional
Exitoso Dia Pedagogico pa Centronan di Cuido di Mucha!
Eldrich Tromp a sobresali durante reorganisacion di LAB HOH
Mireille Sint Jago di MEP: Ahedres tin hopi beneficio academico pa mucha
Artistanan local ta pidi ayudo di comunidad Rancho
Artista visual local Velvet Ramos ta preparando un proyecto hunto cu Fundacion Rancho. E proyecto tin e proposito di uni e comunidad di Rancho pa asina uhecuta un actividad di arte relacional; “Comunity – Relacional Project”. Unda e comunidad mester dicidi kico kier cambia den bario y comunidad. E proyecto di artista
Final di torneo di basketball na Aruba Juniors
Presidente di Parlamento: Ta importante intercambio y cooperacion pa combati criminalidad
Dia prome di mei a inicia e conferencia di Association of Carribean Commisioners of Police (ACCP) na Aruba. Presidente di Parlamento tabata presente tanto na e parada promer cu e conferencia como na e apertura. Presente alavez tabata Gobernador di Aruba, Presidente di ACCP, sr. Michael de Silva y cuerpo di
Caso di homber morto na Sero Compa a hala basta atencion
Diahuebs ultimo, un caso cu a hala atencion, en especial di e habitantenan di Sero Compa, ta di un homber di edad cu a wordo descubri morto riba su cama. Un persona a bay check rib’e homber ya cu bisiñanan tin lunanan sin mir’e y a descurbi su restonan. Bisiñanan tabatin


text:
You are here
Aruba Mural Projects Lo Wordo Lanza Dia 29 Di October Na San Nicolas
ORANJESTAD -- Robert Tromp ta e artista cu ta ehecutando e proyecto carga dor di Minister Otmar Oduber, Aruba Mural Projects (AMP).
Trabounan cu artistanan y studiantenan cu a sigui e tayer ta andando caba y pa dia 29 di october Aruba lo por cera conoci cu AMP na San Nicolas.
E proyecto aki ta pa realiza muralnan (murals) na San Nicolas y a inicia den luna di juli durante cual a elegi e artistanan y a duna e tayer na diferente hoben interesa. Awor e proyecto ta asina leu cu nan ta cla pa presente na Aruba henter diahuebs 29 di october na San Nicolas na e rotonde banda di edificio di ex DOOV y dilanti Nicolaas Store (prome cu yega na e bus station di Arubus). Lo cuminsa cu e proyecto riba 7 pida muraya di Valero y deseo ta pa expande pa henter e caya (mas di 37 muraya) cu artistanan local y internacional.
E artistanan den e fase aki a wordo selecciona den un pannel cu tabatin. Un total di 4 artista a wordo selecciona y a dicidi di bay cu dos artista hoben y dos cu mas experiencia. E meta ta pa nan traspasa nan experiencia na e artistanan nobo pa asina e proyecto sigui crece.
E hobennan cu a sigui e tayer lo bay yuda e artistanan cu e realizacion di e muralnan basa riba loke nan a siña, mientras cu e artistanan lo ta dunando guia y tips na e muchanan.
Ya for di algun siman pasa a cuminsa sinta cu e artistanan pa e muralnan, tambe a sinta cu otro artistanan cu tin hopi proyecto y ideanan cu ta den proceso, pasobra ta trata di un colaboracion di artistanan y no solamente di e proyecto di muralnan.
Robert no kier a duna mucho detaye riba kico e proyecto riba su mes ta encera, el a bisa cu e ta prefera pa mantene un tiki den secreto te dia 29 di october. Unico cu el a bisa ta cu kier pusha nos herencia cultural, fiestanan di Aruba y esaki a traves di arte.


text:
Andy Lee
ORANJESTAD (AAN)* Cu e aprobacion di ley di AOV tin 5 cambio cu a keda aproba segun parlamentario Andy Lee. Por ehemplo e pensioen toeslag ta wordo cambia di zuiver inkomen pa basa esaki riba onzuiver inkomen, pa asina percura e entrada.
Cu aprobacion di ley aki 35 miyon florin lo haya pa yuda e fondo na 2011.
Si no haci nada no por carga e dificit y ta dificil pa por carga cu e fondo di pensioen. A trece cambio den e inkomengrens cu a bira entre 50 pa 60 mil florin, mientras a individualisa e prima na unda cu siendo casa, cada ken ta paga pa su mes.
Tambe a cambia e difinicion di kiko ta un ingezetene, un habitante di Aruba, segun e ley biew tur esnan cu ta biba na Aruba. Den e ley nobo e ta bira cu si ta inscribi na censo, apesar cu ta un ilegal cu por proba cu ta inscribi y ta paga AOV/AWW tin derecho riba pensioen. Esnan cu ta ilegal y no ta inscribi y no ta paga AOV no lo haya pensioen tampoco. Tur esaki ta contribui cu 35 miyon florin extra ta drenta den caha di SVB pa cu e fondo di pensioen AOV. Encuanto di hisa e edad di 60 pa 62 aña e discusion aki lo tuma lugar den dialogo social na unda cu e desicion aki lo wordo carga conhuntamente, pues riba un base amplio.
Den e cambionan di ley ta haci tambe cu e persona pa su mes por dicidi si e ta bay cu pensioen cu 60 aña (si no cambia e edad aki) pa sigui traha te cu 62 of 65 aña y asina bouw op mas pa cu su pensioen. Pues conhuntamente tin cu resolve e problematica aki cu e fondo di pensioen AOV, na unda cu e gastonan mester tin un balansa den reparticion.
Pa loke ta e prima no a aumenta esaki, esaki tambe por dicuti’e den dialogo social, segun drs. Andy Lee. Esaki pa motibo cu hisa prima lo trece hopi presion riba e doño di trabao y comecio en general y den discusion por trece e balansa den tur cos y busca otro methodo pa logra esaki.


text:
Awe nos ta duna un resumen di parti di Polis di Corsou, pa loke a pasa durante actividad di Parada di Carnaval Hubenil 2017.
DETENCION:
Alrededor di 18.10’or, Polis a detené un hòmber E.O.M. nacé na Aruba, 43 aña di edad riba tereno di un centro comercial situá den Roodeweg pa motibo cu el a menasá su ex casá cu morto. Na momento di su detencion e sospechoso tabatin un cuchiú den su poder.
Polis a confiscá e cuchiú y a transportá e sospechoso pa Warda di Polis pa mas investigacion, miéntras e dama a haci keho di menasa contra e hòmber aki.
Riba òrdo di un Fiscal auxiliar, e sospechoso a keda encarcelá pa mas investigacion
Alrededor di 19.30’or, Polis a nota cu tabatin un bringamento entre tres dama riba Weg naar Welgelegen.
Ora Polis a bay n’e sitio pa duna asistencia, un hòmber cu tabata n’e sitio, J.J.J. nacé na Còrsou, 25 aña di edad a ofendé e Polisnan.
Na momento cu e Polisnan a bay detené e hòmber sospechoso aki, el a resistí aresto. E sospechoso aki a keda detené y a transporte pa Warda di Polis.
A presentá e sospechoso dilanti di un Fiscal auxiliar. Despues cu a interogá e sospechoso a laga e sospechoso den libertad y a dun’é un dagvaarding cu fecha p’e presentá den Corte.
VEHÍCULONAN CU A FALTA CU REGLA
A transportá 4 vehículo cu tabata mal pará òf cu tabata obstaculisá tráfico.
Esaki ta trece un situacion di peliger especialmente ora e instancianan cu tin cu duna asistencia urgente nos por pasa bay.
A tou e vehículonan aki cu takelwagen y hiba nan Coney Island. Despues cu chofer di e vehículonan aki a paga e takelwagen y a haña un boet, nan por a bay cu nan vehículo.
OTRO CASONAN
Den un cas bandoná den Roodeweg a constatá un cantidad remarcabel di abeha. Esey a pone cu mester a para e marcha pa un periodo relativamente largo.
Despues cu a manda yama un IMKE (criador di abeha) y cu el a wak e situacion y a spùit un tiki, e marcha a continuá.
Na Arubastraat, desconocírnan a kita/destruí e material cu tabatin poni eynan pa evitá cu vehículonan ta pasa bin aden. Polis a bay n’e sitio y a remediá e situacion.
Na Hamelbergweg tabatin un sofá cant’i caminda cu un cantidad di carpata riba dje. GGD a bay cu e banki aki.
Na diferente ocasion Polis mester a taha mayornan cu pa motibo cu tabatin muchanan menor di edad riba òf mei-mei di e dranghèk. .
Na múltiple ocasion a nota cu público tabata hisa e dranghèk y habri esaki pa sea pasa òf para riba caya.
Nos ta suplicá un y tur pa no haci esaki mas y haci uso di e portanan cu tin presente y sigui òrdo di e bewakernan y Polis mesora.


text:
Bijbel tapu Internet | BIJBEL—NYUN-GRONTAPUVERTALING
Yu wani leisi na artikel disi na ini %%?
Krutuman 21:1-25
21 Di den man fu Israel ben kon makandra na Mispa,+ den meki wan sweri. Den taki: „Nowan fu wi o gi en umapikin leki wefi na den Benyaminsma.”+2 Dati meki den Israelsma go na Betel+ èn den go sidon na fesi a tru Gado+ teleki mofoneti. Den bari krei+ èn den ben e sari srefisrefi.3 Ibri tron den ben e taki: „Ke Yehovah, Gado fu Israel, fu san ede a sani disi pasa na ini Israel? Now wan heri lo fu Israel no de moro!”+4 A tra dei a pipel opo fruku mamanten, den bow wan altari drape, dan den tyari bron-ofrandi+ nanga freide-ofrandi.+5 Dan den Israelsma taki: „Wi ben meki wan seryusu sweri.+ Wi ben taki: ’A sma di no kon na fesi Yehovah na Mispa musu dede nomonomo.+ Sobun, suma na ini den lo fu Israel no kon makandra nanga wi na fesi Yehovah di wi ben de na Mispa?’”6 Now den Israelsma bigin firi sari fu a sani di pasa nanga den Benyaminsma, den brada fu den. Dati meki den taki: „Wan heri lo fu Israel koti puru now.7 Na wisrefi ben sweri+ na fesi Yehovah taki nowan fu wi o gi en umapikin leki wefi na den man disi.+ Sobun, san wi o du nanga den man di tan abra èn di no abi wefi?”8 Den taki moro fara: „Sortuwan fu den lo fu Israel no kon na fesi Yehovah na Mispa?”+ Ne den kon si taki nowan sma fu Yabes-Gilead+ ben kon na a konmakandra.9 Di den teri ala sma, den si taki nowan man fu Yabes-Gilead ben de drape.10 Dati meki a pipel seni twarfu dusun deki-ati man go na Yabes-Gilead. Den taigi den: „Nanga feti-owru un musu go kiri den sma fu Yabes-Gilead. Srefi den umasma nanga den pikin-nengre un musu kiri.+11 Na disi un musu du: Ibri mansma, nanga ibri umasma di didon nanga wan man kaba, un musu figi puru.”+12 Na mindri ala den sma di ben e libi na Yabes-Gilead,+ den feni fo hondro nyunwenke, umapikin di no ben didon nanga wan man ete.+ Den tyari den go na a legrekampu na Silo+ na ini a kondre Kanan.13 Dan a pipel seni boskopuman fu go taki nanga den Benyaminsma di ben de na a stonbergi fu Rimon.+ Ne den aksi den efu den ben wani libi bun baka nanga den.14 Dati meki den Benyaminsma drai kon baka. Dan a pipel gi den man den uma fu Yabes-Gilead+ di den no ben kiri. Ma nofo umasma no ben de gi den.+15 A pipel ben sari den Benyaminsma,+ fu di Yehovah ben meki taki den nanga den tra lo fu Israel kon prati.16 Dati meki den owru man fu Israel taki: „Wi kiri ala den uma na ini a lo fu Benyamin. Sobun, san wi o du nanga den man di tan abra èn di no abi wefi?”17 Dan den taki: „Den Benyaminsma di de na libi ete musu kisi wan kontren pe den kan go libi,+ so taki wan lo no lasi gowe na ini Israel.18 Ma wi no man meki den umapikin fu wi trow nanga den, bika den Israelsma ben sweri taki wan fluku musu kon na tapu a sma di e gi wan wefi na wan Benyaminsma.”+19 Te fu kaba den taki: „Luku, ibri yari wan fesa e hori gi Yehovah na Silo,+ wan presi di de na noordsei fu Betel, na owstusei fu a bigi pasi di e waka fu Betel go na Sikem+ èn na a zuidsei fu Lebona.”20 Sobun, den taigi den Benyaminsma: „Un go kibri na ini den droifidyari.21 Te unu e si den umapikin fu Silo e dansi komoto na ini a foto,+ un musu komoto na ini den droifidyari, dan un musu grabu den èn dwengi den fu go nanga unu na a kontren fu den Benyaminsma. Ibriwan fu unu musu teki wan umapikin fu Silo leki wefi.22 Efu en papa, noso wan fu den brada fu en tyari unu go na fesi krutu, dan wi o taigi den: ’Wi e begi unu, yepi den man fu Benyamin, bika na a ten di wi ben e feti, wi no feni nofo uma fu kan gi den man disi.+ Te yu luku en bun, dan unu no ben wani gi den un umapikin noso un sisa. Sobun, sma kan taki dati unu no du san wi alamala ben sweri fu du.’”+23 Na so den Benyaminsma du. Ibriwan fu den+ grabu wan fu den uma di ben e dansi+ èn den teki den leki wefi. Dan den tyari den uma go na a kontren di den ben kisi. Den bow wan tu foto,+ dan den go libi drape.24 Na so den Israelsma gowe. Ibriwan fu den drai go baka na en eigi lo èn na en eigi famiri. Sobun, di den komoto drape, ibriwan fu den drai go na en eigi kontren.+25 Na a ten dati nowan kownu ben de na ini Israel.+ Ibriwan sma ben e du soleki fa ensrefi wani.+


text:
Kiko mi tin ku regla ora mi yega Hulanda?
Ora ku bo yega Hulanda, tin algun kosnan ku bo tin ku regla asina bo yega. I tambe segun dianan ta bai, mas kos ta bira relevante pa regla sea pa ku bo bida personal, komo studiante i komo suidadano.
Studia na Hulanda a traha un lista di e kosnan ku siguramente bo mester regel ora ku bo yega Hulanda.
1. Inskribí na gemeente
Asina ku bo yega Hulanda, ta bon pa bo bai inskribi bo mes mesora na e gemeente ku bo ta bai biba. Esaki tin di haber tambe pa bo por haña bo burgerservicenummer (number di indentidat). E number aki bo méster di dje pa por kaba di regla bo kosnan na Hulanda, manera na banko i seguro.
2. Habri un kuenta di banko
Na bankonan komo studiante bo por habri un kuenta speshal pa studiante. Korda bai ku bo paspoort pa por indentifiká bo mes. Korda ku “rood staan” ta un lening ku bo tín ku paga bèk.
3. Kaba di regel bo inskripshon na skol
Sí ahinda bo tin kosnan di reglá na skol, hasi esaki mas lihe ku ta posibel. Ya bo no ta kore e risiko di kuminsa skol mas lat dor ku bo inschrijving no ta kompletu. Kòrda bai ku 2 pasfoto pa si akaso bo mester entrega esakinan pa bo collegekaart.
4. Firma kòntrakt di bo kamber
Kòrda firma e hürkòntrakt promé bo bai den bo kamber. Sòru pa lesa e kòntrakt bon! Prínsipalmente e lèternan chikí. Bai huntu ku un persona mas pa huntu boso por lesa e kòntrakt. Huntu boso lo porne èkstra atenshon riba loke tin skirbí. Pone bon atenshon riba e huisregels i mantene bo mes na esakinan.
5. Muebla bo kamber
Na momentu di muebla bo kamber, sòru pa bo tin e meubelnan prinsipal. Esaki nan ta ensera: kama, kolchon (matras), dekbed, bureau, stul, ijskast chiki, lus i kortina, heru di strika, tabla di strika i un kashi. Pa spar sèn bo por kumpra meubel (nó kolchon) di segunda mano na kringloop (luga ku ta bende kos segunda mano). Òf tin biaha den studentenflat mes tambe nan sa pone ku studiantenan ta bende nan kosnan òf duna.
6. Hasi bo promé boodschap
Despues ku bo a kaba di muebla bo kas, kòrda yena bo ijskast ku kumindanan saludabel. Ora bo ta bai hasi boodschap, pone bon atenshon na e fecha di vensementu di e produkto. No kumpra hopi kos si bo sa ku bo no ta bai husa nan prome ku e fecha vense. Si bo no tin ijskast ahinda, kumpra algun kosnan di bleki, paki i bòter. Algun frutanan bo por laga pafo, pero no ta tur bèrdura bo por laga pafó. Pa bo por kome bèrdura fresku tur dia i bo no tin ijskast ahinda, kumpra esakinan pa dia. Ora ku tin aanbieding, un biaha mas pone atenshon riba e fecha di venesementu. Tambe den aanbieding bo por haña basta kos na un prèis redusí i tin biaha kumpra 2 paga 1. Algun supermarket ku ta barata ta: Lidl, Aldi, Bas v/d Heijden i Jumbo.
7. Kumpra simkaart
Sí bo tin un telefòn kaba, loke bo mester ta djis e chip (simkaart) pa bo tin un number di Hulanda ku bo por risibi i hasi yamada kune. Esaki nan por wòrdu kumpra na diferente luganan ku ta bende telefòn i artikulonan pa telefòn. Mayoria biaha e telefòn ku bo ta bin kune for di Antias, ta traha tambe na Hulanda. Ta si esaki no ta e kaso, bo por kumpra un telefòn barata pa kuminsa kune.
8. Aplika pa seguro di dòkter
Na Hulanda tin paketenan di seguro speshal pa studiantenan i tur hende ta obligá na sera un seguro di dòkter asina nan schrijfin na gemeente. Si bo djis buska riba internet “vergelijk verzekering” bo por haña un bista kiko ta mas barata i kuminiente pa abo. Wak hopi bon kiko tur e seguro aki ta kubri. Via di e website di e kompania di seguro mes bo por aplika.
9. Inskribí na un dòkter i dentista
Tur studiante tin derechi di risibi un bon kuido mediko. Un bon konsentrashon na skol ta kuminsa ku un bo salud. Pa por risibi e kuido mediko, ta bon pa bo inskribi bo mes na un dòkter di kas i un dentista djis banda di bo kas. Dikon banda di bo kas? Paso e ta mas fasil pa bo yega. Dikon inskribi na un dokter? Pa den kasonan di malesa bo por akudí bo dòkter i tambe den kasonan di emergensha for di ora di trabou, semper tin un number kaminda bo por alkansa bo dòkter pa kuido mediko.
10. Aplika pa zorg i huurtoeslag
No ta tur studiante por bin na remarke pa un zorg i huurtoeslag. Esaki ta depende ki tipo di kas/kamber bo ta hür (partikulier) i tambe na kua kompania bo tin seguro di dòkter. Sí bo ke sa sigur si bo ta bin na remarke pa zorg i huurtoeslag? Informa na prome luga na bo doño di e kas/kamber i tambe na bo kompania di seguro si bo por aplika pa esaki. Na di dos luga bel belasting dienst (www.belastingdienst.nl) pa informa si bo ta bin na remarke pa zorg i huurtoeslag.
11. Kumpra un tijdelijk ov chipkaart
Den e prome simannan ku bo ta na Hulanda, siguramente bo tin basta kos di regla promé ku skol kuminsá. Mirando ku ahinda lo bo no a risibi bo studenten ov-kaart, bo ta bai tin mester di un tijdelijke ov-chipkaart. Pesei ta bon pa bo tin un suma di mas o menos €130, – un banda pa por kubri e gastu di transporte publiko.
E ov- chipkaart aki bo por kumpra na un lokèt di (trein)NS òf RET, ku bo por husa den tur transporte publiko.
Tip: Pone un suma di max €20,- riba e karchi. Esaki pa si akaso bo pèrdele, bo no pèrdè un suma grandi riba dje.
12. Luga pa laba paña
Informa den bo studentenflat ku tin un wasruimte kaminda bo por laba paña. Si esaki ta e kaso, mayoria biaha nan ta bende muntjes pa laba paña i bo mes tin ku sòru pa bo habon i wasverzachter. Si no tin wasruimte den bo gebouw, informa unda den bo buurt tin un wasserette.
Tip: No warda te ora túr bo pañanan bira sushi pa laba nan. Esaki hopi biaha ta hiba ku studiantenan ta gasta sèn na paña nobo sín tin mester.
13. Sí por, wak un laptop òf computer
Pa skol bo ta bai tin mester sigur di un laptop òf computer. Na skol tambe tin e fasilidat di hasi uso di computer. Pero di eskperensha, mayoria biaha tur e computernan aki ta bezet. Ku bo ta keda kana rònt basta ratu pa por haña un computer pa huza. Si bo tin un di bo mes ta muchu mas fasil. Asta ora bo ta na kas, bo por subi riba e website di skol, login, pa wak si un lès a kai afó. Ya bo no ta bai skol trempan pòrnada.
Si bo no por kumpra un laptop òf computer ahinda, purba wak na ki momentu ta mas trankil na skol ku bo por hasi uso di computer di skol mes.
Tip: Ora bo ta bai kumpra laptop òf pc, bai ku un hende ku tin saber di computer, pa bo por kumpra algu segun bo saku i di kalidat.
14. Kumpra material pa skol
Un bon komienso di skol ta kuminsa ku un bon preparashon. Sea prepara pa por kuminsa e aña eskolar nobo. Korda kumpra schrift, pen, marker, agenda, etc pa por kuminsa kune. Algun luganan ku bo por haña kos di skol barata ta: Action i Hema.